open-index/open-wikipedia-markdown huggingface dataset:
এনএক্সটি টেকওভার: অরল্যান্ডো

**এনএক্সটি টেকওভার: অরল্যান্ডো** একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৭ সালের ১লা এপ্রিল তারিখে মার্কিন যুক্তরাষ্ট্রের ফ্লোরিডার অরল্যান্ডোর অ্যামওয়ে সেন্টারে অনুষ্ঠিত হয়েছিল, এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এই অনুষ্ঠানটি রেসলম্যানিয়া ৩৩-এর সাপ্তাহিক উৎসবের অংশ হিসেবে আয়োজিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত ১৪তম অনুষ্ঠান ছিল।

পরবর্তী সপ্তাহে এনএক্সটি-এ প্রদর্শনের জন্য তিনটি ম্যাচ ধারণসহ মূল অনুষ্ঠান মিলিয়ে মোট ৮টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ববি রুড এনএক্সটি চ্যাম্পিয়নশিপ ম্যাচে শিনসুকে নাকামুরাকে হারিয়েছে। অন্যান্য শীর্ষস্থানীয় ম্যাচে, আসকা এনএক্সটি নারী চ্যাম্পিয়নশিপ ম্যাচে এম্বার মুনকে, দি অথর্স অব পেন (অ্যাকাম, রেজার) এনএক্সটি ট্যাগ টিম চ্যাম্পিয়নশিপ ম্যাচে ডিআইওয়াই (টমাসো চিয়াম্পা, জনি গারগানো) ও দ্য রিভাইভালকে (ড্যাশ ওয়াইল্ডার, স্কট ডসন) এবং অ্যালিস্টার ব্ল্যাক আন্দ্রাদে "সিয়েন" আলমাসকে হারিয়েছে।

## ফলাফল

১ ক্যাসিয়াস ওহনো নো ওয়ে হোসে স্থলাভিষিক্ত হয়েছিলেন, যিনি স্যানিটি দ্বারা আক্রমণ হওয়ার পর এই ম্যাচে অংশগ্রহণ করতে অক্ষম ছিলেন।

### ট্যাগ টিম এলিমিনেশন ম্যাচ

## তথ্যসূত্র

## বহিঃসংযোগ
*  

বিষয়শ্রেণী:এনএক্সটি টেকওভার
বিষয়শ্রেণী:২০১৭-এ ডাব্লিউডাব্লিউই নেটওয়ার্কের অনুষ্ঠান
বিষয়শ্রেণী:২০১৭-এ ফ্লোরিডা
বিষয়শ্রেণী:অরল্যান্ডো-এ (ফ্লোরিডা) পেশাদার কুস্তি
বিষয়শ্রেণী:অরল্যান্ডো-এ (ফ্লোরিডা) ঘটনা
বিষয়শ্রেণী:এপ্রিল ২০১৭-এ মার্কিন যুক্তরাষ্ট্রে ঘটনা
বার্দি বেগ

**বার্দি বেগ** (বা **বার্দিবেক**) ১৩৫৭ সাল থেকে ১৩৯৯ অবধি গোল্ডেন হোর্ডের খান ছিলেন। তিনি তার পিতা জানি বেগের স্থলাভিষিক্ত হন এবং সম্ভবত বার্দি বেগই তার পিতার বিষক্রিয়ায় মৃত্যুর কারণ ছিলেন।

তার রাজত্বকে অশান্তি ও রাজনৈতিক হত্যার সময় হিসেবে চিহ্নিত হয়েছিল এবং ১৩৫৯ সালে তিনি তার ভাই কুলপা দ্বারা হত্যাণ্ডের শিকার হয়েছিল। এর পরে গোল্ডেন হোর্ড আলাদা হয়ে যায়।

তার এক কন্যা ছিল, তুলুন বেগ খানুম, যিনি মামাইয়ের স্ত্রী ছিলেন।

## বংশপরিচয়

* চেঙ্গিজ খান
* জোচি
* বাতু খান
* তোয়াকান
* মেনগু-তৈমুর
* তোঘরিচা
* উজবেগ খান
* জনি বেগ
* **বার্দি বেগ**

## আরও দেখুন

* গোল্ডেন হোর্ডের খানদের তালিকা

## তথ্যসূত্র

* ডেভিড মরগান, *দ্য মঙ্গোলস*

বিষয়শ্রেণী:১৩৫৯-এ মৃত্যু
বিষয়শ্রেণী:১৪শ শতাব্দীর ইউরোপের রাজশাসক
বিষয়শ্রেণী:মঙ্গোল সাম্রাজ্যের মুসলিম
বিষয়শ্রেণী:জন্মের সাল অজানা
আলপবক্কম

**আলপবক্কম** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি জনগণনা নগর। ২০০১ খ্রিস্টাব্দের জনগণনা অনুসারে এর জনসংখ্যা ছিল ৫,৪২১ জন৷

## জনসংখ্যার উপাত্ত

২০১১ খ্রিটাব্দে ভারতের জনগণনা অনুযায়ী আলপবক্কমের মোট জনসংখ্যা ৯,৪০৪ জন, যেখানে ৪,৭০২ জন পুরু ও ৪,৭০২ জন নারী৷ অর্থাৎ প্রতিহাজার পুরুষে ১০০০ জন নারীর বাস৷ মোট পরিবার সংখ্যা ২,৩৩০ টি৷ ছয় বছর অনূর্ধ্ব শিশু সংখ্যা ১,১০৫, যা মোট জনসংখ্যার ১১.৭৫ শতাংশ৷ আলপবক্কমের মোট সাক্ষরতার হার ৮৫.১৯ শতাংশ, যেখানে পুরুষ সাক্ষরতার হার ৯০.৪০ শতাংশ ও নারী সাক্ষরতার হার ৭৯.৯৭ শতাংশ৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:কাঞ্চীপুরম জেলার শহর ও নগর
জানি বেগ

ডান|থাম্ব|250x250পিক্সেল| ''মেট্রোপলিটন অ্যালেক্সিস তাতারি রানী তাইদুলাকে অন্ধত্ব থেকে নিরাময় করছেন এবং জানিবেগ দেখছেন'', ইয়াকভ কাপকভ (১৮১৬-৫৪)।
থাম্ব|200x200পিক্সেল| জানি বেগের মাকে অন্ধত্ব থেকে নিরাময় করছেন মহানগর অ্যালেক্সিস।
**জানি বেগ** (১৩৫৭ সালে মৃত্যু) , **Djanibek Khan** নামেও পরিচিত,  ১৩৪২ থেকে ১৩৫৭ সাল পর্যন্ত গোল্ডেন হোর্ডের খান ছিলেন।  তিনি তার পিতা অজ বেগ খানের স্থলাভিষিক্ত হন।

## রাজত্ব
তার দুই ভাইকে হত্যা করার পরে, জানি বেগ সারা-জকের রাজত্ব গ্রহণ করেন। তিনি রুস প্রিন্সিপালিটিস এবং লিথুয়ানিয়ায় সক্রিয়ভাবে হস্তক্ষেপ করেছিলেন বলে জানা যায়। মস্কোর গ্র্যান্ড প্রিন্সেস, সিমন গর্ডি এবং দ্বিতীয় ইভান জানি বেগের কাছ থেকে নিয়মিত রাজনৈতিক ও সামরিক চাপের মধ্যে ছিলেন।

জানি বেগ একটি বিশাল ক্রিমিয়ান তাতারি বাহিনীর নিয়ন্ত্রণ করতেন। বাহিনীটি ১৩৩৩ সালে ক্রিমিয়ান বন্দর শহর কাফায় আক্রমণ করেছিল। এই অবরোধটি ফেব্রুয়ারিতে ইতালির একটি ত্রাণ বাহিনী দ্বারা প্রত্যাহার হয়েছিল। ১৩৪৫ সালে জানি বেগ আবার কাফা অবরোধ করেন। তবে তার সৈন্যদের মধ্যে ব্ল্যাক প্লেগের প্রাদুর্ভাবের কারণে তার আক্রমণ আবারও ব্যর্থ হয়েছিল। ডিফেন্ডারদের দুর্বল করার জন্য কালো মৃত্যুকে ব্যবহারের প্রয়াসে জানি বেগের সেনাবাহিনী সংক্রামিত লাশকে কাফায় আটকে রাখে। সংক্রামিত জেনোস নাবিকরা পরে কাফা থেকে জেনোয়া, মেসিনা এবং কনস্ট্যান্টিনোপলে যাত্রা করে কালো মৃত্যু বা ব্ল্যাক ডেথকে ইউরোপে প্রবর্তন করে।

১৩৫৬ সালে জানি বেগ আজারবাইজানে একটি সামরিক অভিযান পরিচালনা করেছিলেন এবং সেখানে তার নিজস্ব গভর্নর নিযুক্ত করে তাবরিজ শহর জয় করেছিলেন। তিনি চাগতাই খানাতের উপর জোচিদ কর্তৃত্বকে উপস্থাপন করে মঙ্গোল সাম্রাজ্যের তিন খানকে একত্রিত করার চেষ্টা করেছিলেন। শাইখ উভাইসের আত্মসমর্পর পরে, জানিবেগ গর্বিত হয়েছিলেন এই ভেবে যে মঙ্গোল সাম্রাজ্যের তিনটি ইউলু (জেলা/জাতি) তার নিয়ন্ত্রণে আছে। এর খুব শীঘ্রই, জানি বেগ তাবরিজে একটি বিদ্রোহের মুখোমুখি হন। যার ফলস্বরূপ, ইলখানাতের একটি শাখায় জালাইরিড রাজবংশ ক্ষমতায় যায় এবং শেষ পর্যন্ত এই বিদ্রোহ খানের মৃত্যুর কারণ হয়।

ম্যাসকভির চুডভ মঠটি, মেট্রোপলিটন আলেক্সি এবং রাদোনজের সের্গেই দ্বারা জানি বেগের পতনের সময় প্রতিষ্ঠিত হয়েছিল। এটি এমন এক জমিতে নির্মিত হয়েছিল যে, কিংবদন্তি অনুসারে, খান তার মা তায়দুলার অলৌকিক নিরাময়ের জন্য ধন্যবাদ হিসেবে পরবর্তীতে আলেকসিকে উপহার দিয়েছিলেন।

জানি বেগের রাজত্ব সামন্তবাদের দ্বন্দ্বের প্রথম লক্ষণ দ্বারা চিহ্নিত হয়েছিল যা শেষ পর্যন্ত গোল্ডেন সেনাবাহিনীর পতনে ভূমিকা রাখে। ১৩৫৭ সালে জানি বেগের হত্যার ঘটনাটি গোল্ডেন হোর্ডের মধ্যে রাজনৈতিক কোন্দলের সূচনা করেছিল।

## ঘটনা
জানি বেগের তিন পুত্র ছিল যারা ক্রমাগত সিংহাসনটি উত্তরাধিকার সূত্রে প্রাপ্ত হয়েছিল।

* বার্দি বেগ (রাজত্ব ___–১৩৫৯);
* কুলপা (রাজত্ব ১৩৫৯–১৩৬০);
* নওরোজ বেগ (রাজত্ব ১৩৬০–১৩৬১);

## বংশপরিচয়

* চেঙ্গিস খান
** জোচি
*** বাতু খান
**** তোয়াকান
***** মেনগু-তৈমুর
****** তোঘরিচা
******* উজবেগ খান
******** **জনি বেগ**

## জনপ্রিয় সংস্কৃতিতে
জানি বেগের রাজত্বকাল অনুসারে ২০১২ সালে রাশিয়ান চলচ্চিত্র *দ্য হোর্ড* নির্মাণ করা হয়েছিল। এতে আলেক্সি কীভাবে তাইদুলাকে অন্ধত্ব থেকে নিরাময় করেছিলেন তার একটি চরম কল্পিত আখ্যান রয়েছে।

## আরও দেখুন

* গোল্ডেন হোর্ডের খানদের তালিকা

## তথ্যসূত্র

## গ্রন্থপঞ্জি

*  
* ডেভিড মরগান, *দ্য মঙ্গোলস*
* রোজমেরি হরক্স, *দ্য ব্ল্যাক ডেথ*

বিষয়শ্রেণী:মঙ্গোল সাম্রাজ্যের মুসলিম
বিষয়শ্রেণী:জন্মের সাল অজানা
বিষয়শ্রেণী:খুন হওয়া রাজবংশীয় ব্যক্তি
বিষয়শ্রেণী:১৩৫৭-এ মৃত্যু
বিষয়শ্রেণী:১৪শ শতাব্দীর ইউরোপের রাজশাসক
অহুর মাজদা

**আহুরা মাজদা** বা **অসুর মহৎ** (**অসুর মেধা** হিসেবেও অনুবাদ করা হয়ে থাকে) (; , **' এছাড়াও **অরোমাসডেস**, **ওহরমাজদ**, **আহুরামাজদা**, **হউরমাজদ**, **হোরমাজদ**, ও **হুরমুজ''' নামেও পরিচিত) হল জরাথুস্ট্রবাদের সৃষ্টিকর্তা ও সর্বোচ্চ উপাস্য। আহুরা মাজদা হল ইয়াস্নাতে প্রথম ও সবচেয়ে বেশি আহ্বান করা আত্মা। আহুরা শব্দের শাব্দিক অর্থ প্রভু আর মাজদা অর্থ প্রজ্ঞা। ঋগ্বেদের ২:১:৬ সুক্তে তাকে অসুর মহৎ (असुर महत) বলে উল্লেখ করা হয়েছে।

আহুরা মাজদাকে প্রথম দেখা যায় আচেমেনিড সাম্রাজ্যের সময়কালে (খ্রিস্টপূর্ব ৫৫০ থেকে ৩৩০ অব্দ) প্রথম দারিউসের বেহিশতুন খোদাইলিপিতে। ইরানের প্রথম আরটেক্সারসেসের আগপর্যন্ত, অহুরা মাজদাকে এককভাবে সকল বিস্তৃত রাজকীয় খোদাইলিপিতে উপাসনা ও আহবান করা হত। দ্বিতীয় আরটেক্সারসেসের সময় থেকে আহুরা মাজদার পাশাপাশি মিথ্রা ও আনাহিতার উপাসনা শুরু হয়। আচেমেনিড সময়কালে, আহুরা মাজদার কোন প্রতিকৃতি ছিল না, সম্রাটগণ খালি ঘোড়া টানা রথ চালনার মাধ্যমে আহুরা মাজদাকে আহবান করতেন, যেন সে এসে ইরানীদের সেনাবাহিনীর সঙ্গ দেয় ও ইরানীদের যুদ্ধে অংশ নেয়। ৫ম খ্রিস্টপূর্ব শতক থেকে আহুরা মাজদার প্রতিকৃতির ব্যবহার শুরু হয়, কিন্তু শাসানীয় সাম্রাজ্যে তা আবার বন্ধ হয়ে যায় এবং বক্ররেখার মাধ্যমে তা বোঝানো শুরু হয়, এবং পরবর্তীতে আবারও শাসানীয় রাজবংশের দ্বারাই সমর্থিত হয়ে বক্ররেখার বদলে তার প্রতীকী প্রতিকৃতির ব্যবহার শুরু হয়।

ঐতিহাসিকরা বিশ্বাস করেন যে হিন্দুধর্মের ঋগ্বেদের অসুর "বরুণ"কে পারসি ধর্ম জরাথুস্ট্রবাদের আহুরা মাজদা বলা হয়। পরে পৌরাণিক কাহিনীতে, বরুণকে জলের দেবতা বানানো হয়েছিল।

## তথ্যসূত্র

## গ্রন্থপঞ্জি

* 
* 
* 
* 
* 
* 
* 
* 
* 
* 
* 
* 
* 

বিষয়শ্রেণী:প্রাচীন ইরানি দেবতা
বিষয়শ্রেণী:জরাথুস্ট্রবাদে ঈশ্বরের নাম
বিষয়শ্রেণী:সৃষ্টিকর্তা দেবতা
বিষয়শ্রেণী:প্রজ্ঞার দেবতা
বিষয়শ্রেণী:ফারসি শব্দ ও শব্দসমষ্টি
বিষয়শ্রেণী:ঈশ্বর
বিষয়শ্রেণী:ইরানি দেবতা
বিষয়শ্রেণী:স্রষ্টা দেবতা
মরম পিট্টি

**মরম পিট্টি** তেলুগুতে পিচ্চি বান্টি (పిచ్చి బంతి) নামে পরিচিত, ডজবলের একটি ভারতীয় সংস্করণ। এটি রাবার বল বা টেনিস বল দিয়ে খেলা হয়। এটি ৫-৬ জনের ছোট গ্রুপের মধ্যে সাধারণত একটি ছোট ঘেরযুক্ত অঞ্চল বা বাইলেনে খেলা হয়। এটি একক, দুজন বা ৩জনের বেশি এর দলেও খেলা হয়ে থাকে।

## খেলা
বলের অধিকারী ব্যক্তি অবস্থান থেকে সরে না গিয়ে অন্যকে আঘাত করে। খেলা কেবল একটি খেলোয়াড় থাকা অবধি অব্যাহত থাকবে। সর্বশেষ অবশিষ্ট খেলোয়াড় গেমটি জিতবে। কখনও কখনও যেখানে বেশি সংখ্যক খেলোয়াড় থাকে, সেখানে দুজন বিজয়ী শেষ পর্যন্ত নির্বাচিত হয়। বলটি বাতাসে নিক্ষেপ করে গেমটি শুরু হয় এবং খেলোয়াড় বল তোলার আগে বলটি তিনবার বাউন্স করা উচিত। বেশিরভাগ খেলাতেই মাথায় আঘাতের অনুমতি নেই।

## ব্যুৎপত্তি
মরম মানে আঘাত করা এবং পিট্টি মানে পিটানা বা আঘাত। পিচ্চিম মানে তেলুগুতে ক্ষিপ্ত এবং বন্টি মানে বল।

## তথ্যসূত্র

বিষয়শ্রেণী:ভারতে উদ্ভাবিত ক্রীড়া
বিষয়শ্রেণী:ডজবল
বিষয়শ্রেণী:ভারতীয় খেলা
বিষয়শ্রেণী:পাকিস্তানি খেলা
গরিমা হাজরিকা

**গরিমা হাজরিকা** আসামের একজন শাস্ত্ৰীয় নৃত্যশিল্পী। তিনি একজন সত্ৰীয়া ও ওড়িশি নৃত্যবিশারদ। ভারতের বিভিন্ন নগরী ও মহানগরীতে নৃত্য পরিবেশন করে তিনি সুনাম অৰ্জন করেছেন। তিনি বেশ কয়েকটি নৃত্য-নাটিকাও রচনা করেছেন। হাজরিকা রচিত ও পরিচালিত *চেতনা* নামের নৃত্য-নাটিকাটি রাষ্ট্ৰীয় পৰ্যায়ে সমাদর লাভ করেছে। গুয়াহাটি মহানগরীতে *মিতালী কলাকেন্দ্ৰ* স্থাপন করে তিনি সত্ৰীয়া এবং ওড়িশি নৃত্যের প্ৰচার ও প্ৰসারের নিমিত্তে কাজ করছেন। তিনি সেন্দূর সহ আরো কয়েকটি অসমীয়া চলচ্চিত্ৰে শিল্প-নিদেৰ্শনা ও কোরিওগ্রাফার হিসেবে সম্পৃক্ত ছিলেন।

## সংক্ষিপ্ত জীবনী
১৯৩৯ সালে গুয়াহাটি মহানগরের উজানবাজার অঞ্চলে গরিমা হাজরিকার জন্ম হয়। শৈশব থেকেই শাস্ত্ৰীয় নৃত্যের প্ৰতি তার গভীর অনুরাগ ও আকৰ্ষণ ছিল। তিনি সত্ৰীয়া নৃত্য ও ওড়িশি নৃত্য শিখেছেন এবং তিনি উভয় নৃত্যশৈলীতেই পারদর্শী। আসামের প্ৰতিনিধিত্ব করে তিনি ভারতের বিভিন্ন রাজ্যে সত্ৰীয়া ও ওড়িশি নৃত্য পরিবেশন করে দৰ্শকদের ভূয়সী প্ৰশংসা লাভ করেছেন। এর মধ্যে ১৯৫৭ সালে গুয়াহাটি বিশ্ববিদ্যালয়ের প্ৰতিনিধি হিসেবে গরিমা হাজরিকা দিল্লীতে অনুষ্ঠিত রাষ্ট্ৰীয় যুব মহোৎসবে সত্ৰীয়া নৃত্য পরিবেশন করেছিলেন যা বিশেষ সুনাম অৰ্জন করেছিল। গরিমা হাজরিকা কয়েকটি নৃত্য-নাটিকা রচনা ও পরিচালনাও করেছেন। হাজরিকা রচিত ও পরিচালিত *চেতনা* নামের নৃত্য-নাটিকাটি রাষ্ট্ৰীয় পৰ্যায়ে সুনাম অর্জন করেছিল। ভ্ৰাম্যমাণ থিয়েটারের নৃত্য-নাটিকার ক্ষেত্রে গরিমা হাজরিকা অনেকবার পরিবৰ্তন এনেছেন। তিনি বেশ কয়েকটি অসমীয়া চলচ্চিত্ৰে শিল্পনিৰ্দেশক ও কোরিওগ্রাফার হিসেবেও কাজ করেছেন। তারমধ্যে সেন্দূর চলচ্চিত্ৰটি উল্লেখযোগ্য।

## অবদান
শিল্পনিৰ্দেশনা এবং নতুন প্ৰজন্মকে শুদ্ধ রূপে সত্ৰীয়া ও ওড়িশি নৃত্যের প্ৰশিক্ষণ দেওয়ার প্ৰয়াসে গরিমা হাজরিকা নিজ উদ্যোগে গুয়াহাটিতে *মিতালী কলাকেন্দ্ৰ* নামে নৃত্য শেখার একটি প্রতিষ্ঠান স্থাপন করেছেন। সুদীৰ্ঘ পঁচিশ বছর যাবত এই কেন্দ্ৰের মাধ্যমে তিনি নতুনদেরকে সত্ৰীয়া ও ওড়িশি নৃত্যের প্ৰশিক্ষণ দিয়ে আসছেন। ২০ মে, ২০১৬ সালে মাছখোয়া সাংস্কৃতিক প্ৰকল্পে মিতালী কেন্দ্ৰের রৌপ্যজয়ন্তী অনুষ্ঠান অনুষ্ঠিত হয়েছে এবং এই অনুষ্ঠান বিশেষ চাহিদাসম্পন্ন শিশুদের জন্য একটি বিশেষ নৃত্য কৰ্মশালার আয়োজন করা হয়েছিল। এই জয়ন্তীর অংশ হিসাবে তিনি সত্ৰীয়া ও ওড়িশি নৃত্যের কৰ্মশালা, *কোরিওগ্রাফি* ও *কস্টিউমস ডিজাইনিং* কৰ্মশালার আয়োজন করে নতুনদের জন্য নাচ শেখার একটি অসাধারণ সুযোগ করে দিয়ে ছিলেন। ছাত্ৰ-ছাত্ৰীদেরকে সমাজের প্ৰতি দায়িত্ববোধ শেখানোর জন্যেও তার শিল্পকেন্দ্ৰ বদ্ধপরিকর।

## তথ্যসূত্র

বিষয়শ্রেণী:ভারতীয় নারী শাস্ত্রীয় নৃত্যশিল্পী
এ ই জে কলিন্স

**আর্থার এডওয়ার্ড জিউন** "**জেমস**" **কলিন্স** (১৮ আগস্ট ১৮৮৫ - ১১ নভেম্বর ১৯১৪), সাধারণত তাঁর আদ্যক্ষর **এ ই জে কলিন্স** নামে পরিচিত, তিনি ছিলেন একজন ইংলিশ ক্রিকেটার এবং সৈনিক। তিনি ক্রিকেটে সর্বোচ্চ স্কোরের রেকর্ড: ১৩ বছর বয়সী স্কুলছাত্র হিসেবে, ১১৬ বছর ধরে রেখেছিলেন। তিনি অপরাজিত ৬২৮ রান করেছিলেন ১৮৯৯ সালের জুনে সালে চার বিকেলে। কলিন্সের রেকর্ড তৈরির ইনিংসটিতে বিশাল দর্শকদের ভিড় হয়েছিল, যা মিডিয়ার আগ্রহ বাড়িয়ে তোলে; কাছাকাছি চলমান ওল্ড ক্লিফটোনিয়ান ম্যাচের দর্শকদেরও টেনে আনে জুনিয়র স্কুল হাউস ক্রিকেট ম্যাচ দেখার জন্য, যেখানে কলিন্স খেলছিল। এই অর্জনের পরেও কলিন্স কখনও প্রথম-শ্রেণীর ক্রিকেট খেলেন নি। কলিন্সের অপরাজিত ৬২৮ রানের রেকর্ড স্কোর হিসাবে জানুয়ারী ২০১৬ পর্যন্ত ছিল, এরপর এক ভারতীয় ছেলে, প্রণব ধনাওয়াদে, এক ইনিংসে ১০০৯ রান করে।

কলিন্স ১৯০২ সালে ব্রিটিশ সেনাবাহিনীতে যোগদান করেছিলেন এবং রয়্যাল ইঞ্জিনিয়ার্সে কর্মকর্তা হওয়ার আগে উলউইচ রয়্যাল মিলিটারি একাডেমিতে পড়াশোনা করেছিলেন। তিনি প্রথম বিশ্বযুদ্ধের সময় ফ্রান্সে দায়িত্ব পালন করেছিলেন, যেখানে ১৯১৪ সালে ইয়েপ্রেসের প্রথম যুদ্ধের সময় তিনি কর্মরত অবস্থায় মারা গিয়েছিলেন। কলিন্সের কথা সরকারি কাগজপত্র উল্লেখ করা হয়েছিল এবং ক্রিকেট এবং রাগবি ইউনিয়নে রয়েল মিলিটারি একাডেমির প্রতিনিধিত্ব করেছিলেন।

## আরও দেখুন

* ক্রিকেট পদগুলির তালিকা
* ক্রিকেটের ইতিহাস

## মন্তব্য

## তথ্যসূত্র

* 
* 

## বহিঃসংযোগ

* 

বিষয়শ্রেণী:১৮৮৫-এ জন্ম
বিষয়শ্রেণী:১৯১৪-এ মৃত্যু
বিষয়শ্রেণী:১৮৯০ থেকে ১৯১৮ সময়কালীন ইংরেজ ক্রিকেটার
বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা
বিষয়শ্রেণী:প্রথম বিশ্বযুদ্ধে নিহত ব্রিটিশ সামরিক কর্মকর্তা
বিষয়শ্রেণী:রয়্যাল মিলিটারি একাডেমি, উলউইচের স্নাতক
বার্ট কিং

**জন বার্টন** " **বার্ট** " **কিং** (১৯ অক্টোবর ১৮৭৩ - ১৭ অক্টোবর ১৯৬৫) একজন মার্কিন ক্রিকেটার ছিলেন, যিনি ১৯শ শতাব্দীর শেষের দিকে এবং ২০শ শতাব্দীর শুরুতে সক্রিয় ছিলেন। কিং উনবিংশ শতাব্দীর শেষ থেকে প্রথম বিশ্বযুদ্ধের সূত্রপাত হওয়া অবধি ফিলাডেলফিয়া ক্রিকেট দলের অংশ ছিলেন। মার্কিন যুক্তরাষ্ট্রের ক্রিকেটে এই সময়টিতে "ভদ্রলোক ক্রিকেটার" - স্বতন্ত্র ধন-সম্পদের মালিক যাদের কাজ করার দরকার ছিল না, তাদের আধিপত্য ছিল। কিং, মধ্যবিত্ত পরিবারের একজন অপেশাদার, তাঁর সতীর্থরা কাজের ব্যবস্থা করায় কিং ক্রিকেটে সময় দিতে সক্ষম হন।

একজন দক্ষ ব্যাটসম্যান, যিনি বোলার হিসাবে নিজের যোগ্যতা প্রমাণ করেছিলেন, কিং তার ক্যারিয়ারে উত্তর আমেরিকা মহাদেশে অসংখ্য রেকর্ড গড়েছিলেন এবং ১৯০৮ সালে ইংল্যান্ডে প্রথম-শ্রেণীর বোলিং গড়ের নেতৃত্ব দেন।  তিনি ইংল্যান্ড এবং অস্ট্রেলিয়া থেকে সেরা ক্রিকেটারদের বিরুদ্ধে সফলভাবে প্রতিদ্বন্দ্বিতা করেছিলেন। ১৮৯৭, ১৯০৩ এবং ১৯০৮ সালে ইংল্যান্ড সফরকালে কিং তাঁর দলের প্রভাবশালী বোলার ছিলেন। তিনি তাঁর অনন্য বোলিং দিয়ে ব্যাটসম্যানদের পরাস্ত করেছিলেন, যাকে তিনি "অ্যাঙ্গেলার" বলতেন এবং খেলায় সুইং বোলিংয়ের শিল্প বিকাশে সহায়তা করেছিলেন।  স্যার পেলহাম ওয়ার্নার বার্ট কিংকে "সর্বকালের সেরা বোলারদের একজন" হিসাবে বর্ণনা করেছিলেন, এবং ডোনাল্ড ব্র্যাডম্যান তাকে "আমেরিকার সর্বকালের সেরা ক্রিকেট পুত্র" বলে অভিহিত করেছিলেন। 

## মন্তব্য

## বহিঃসংযোগ
*  
*  
* 

বিষয়শ্রেণী:১৮৭৩-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:মার্কিন ক্রিকেটার
বিষয়শ্রেণী:ইনিংসে ১০ উইকেট লাভকারী ক্রিকেটার
বিষয়শ্রেণী:ফিলাডেলফিয়ানের ক্রিকেটার
১৯৪৮ সালে ইংল্যান্ডে ডন ব্র্যাডম্যান অস্ট্রেলীয় ক্রিকেট দলের সাথে

ডন ব্র্যাডম্যান ১৯৪৮ সালে অস্ট্রেলিয়া ক্রিকেট দলের সাথে ইংল্যান্ড সফর করেছিলেন, ঐ দল পাঁচটি অ্যাশেজ টেস্ট সহ তাদের ৩৪টি সফর ম্যাচে অপরাজিত ছিল। ব্র্যাডম্যান ছিলেন অধিনায়ক, তিন নির্বাচকদের মধ্যে একজন এবং সামগ্রিকভাবে সর্বকালের সেরা দলগুলির মধ্যে একটি হিসাবে বিবেচিত দল, যা *দ্য ইনভিনসিবলস*  ডাকনাম অর্জন করেছিল, সেই দলের প্রভাবশালী ব্যক্তিত্ব ছিলেন।

সাধারণত ক্রিকেটের ইতিহাসের সর্বশ্রেষ্ঠ ব্যাটসম্যান হিসাবে বিবেচিত ডানহাতি ব্র্যাডম্যান ৩ নম্বরে অধিনায়ক হিসাবে পাঁচটি টেস্টে খেলেছিলেন। ব্র্যাডম্যান অন্যান্য অস্ট্রেলীয় অধিনায়কের চেয়ে বেশি প্রভাবশালী ছিলেন কারণ স্কোয়াড বাছাইয়ে তিন নির্বাচকের মধ্যে তিনিও ছিলেন একজন। খেলতে গিয়ে তিনি অস্ট্রেলিয়ান কন্ট্রোল বোর্ডের সদস্যও ছিলেন, এটি বিশেষাধিকার যা অন্য কোনও ব্যক্তির নেই বা ছিল না। ৪০ বছর বয়সে ব্র্যাডম্যান ছিলেন দলের সবচেয়ে বয়স্ক খেলোয়াড়; তাঁর দলের তিন-চতুর্থাংশ তাঁর থেকে কমপক্ষে আট বছরের ছোট ছিলেন এবং কেউ কেউ তাকে পিতৃতুল্য হিসাবে দেখতেন। একজন জাতীয় বীর হিসাবে, ক্রিকেট খেলার ক্ষমতা এবং প্রশাসক হিসাবে প্রভাব এইসব তাঁর মর্যাদার সাথে মিলে তাঁর দলকে তাঁর সাথে আরো ঘনিষ্ঠ করে, অন্যান্য দলের অধিনায়কের তুলনায়। একজন ক্রিকেটার হিসাবে ব্র্যাডম্যানের মর্যাদাপূর্ণতার কারণে সফরের ম্যাচগুলিতে জনস্বার্থ ও উপস্থিতি রেকর্ড-ভেঙেছিল।

ব্র্যাডম্যান প্রথম শ্রেণির ম্যাচ শেষ করেন ব্যাটিং সমষ্টি এবং গড়ে সবার উপরে থেকে, ৮৯.৯২ গড়ে ২৪২৮ রান এবং এগারোটি সেঞ্চুরি করে, যা যে কোনও খেলোয়াড়ের মধ্যে সর্বাধিক। তাঁর এত সাফল্য সত্ত্বেও, অ্যালেক বেডসারের লেগ ফাঁদের বিরুদ্ধে তার সমস্যা ছিল &mdash; তিনি টেস্টে টানা তিনবার এবং অন্যান্য ম্যাচে দু'বার এই ফাঁদ ব্যবহার করায় বোলারদের কাছে ধরা পড়েছিলেন &mdash; এটি অনেক আলোচনার বিষয় হয়েছিল।

ট্রেন্ট ব্রিজের প্রথম টেস্টের প্রথম ইনিংসে ব্র্যাডম্যান ১৩৮ রান করেছিলেন এবং অস্ট্রেলিয়ার ৫০৯ রানের ভিত্তি তিনিই স্থাপন করেছিলেন, যা ৩৪৪ রানের লিড স্থাপন করেছিল এবং শেষ পর্যন্ত জয় লাভ করেছিল। হেডিংলিতে চতুর্থ টেস্টে, শেষ দিনে অধোগামী পিচে তিনি অপরাজিত ১৭৩ রান করেছিলেন, আর্থার মরিসের সাথে ট্রিপল সেঞ্চুরির জুটি গড়ে অস্ট্রেলিয়া দ্বিতীয় ইনিংসে ৩/৪০৪  করে সাত উইকেটে জয় পেয়েছিল। এটি টেস্ট ইতিহাসে সর্বাধিক সফলতম রান তাড়া করার বিশ্ব রেকর্ড স্থাপন করেছে। এই সফরটি ছিল ব্র্যাডম্যানের আন্তর্জাতিক বিদায়, এবং যখন টেস্ট ক্যারিয়ারের গড় ১০০ করতে মাত্র চার রান দরকার ছিল, তখন তিনি ওভালের পঞ্চম টেস্টে দ্বিতীয় বলে শূন্য রানে আউট হন, এরিক হোলিসের গুগলি বলে বোল্ড হয়ে। তবুও অস্ট্রেলিয়া ৪ &ndash; ০ তে টেস্ট সিরিজ জিতেছিল এবং ব্র্যাডম্যান দুই সেঞ্চুরির সাথে ৭২.৫৭ গড়ে ৫০৮ রান নিয়ে সিরিজ শেষ করেছিল। শুধু মরিস &mdash; তিন সেঞ্চুরিসহ &mdash; পাঁচ টেস্টে এর বেশি রান করেছিল। সিরিজে ব্র্যাডম্যানের টেস্ট গড় অস্ট্রেলীয়দের মধ্যে তৃতীয় সর্বোচ্চ ছিল, সিড বার্নস এবং মরিসের পরে।

### সাধারণ নোট

## তথ্যসূত্র

*
*
*
*
*
*
*
* 
*
*
* 
*
*
*
*

বিষয়শ্রেণী:অপরাজেয় (ক্রিকেট)
বিষয়শ্রেণী:ডোনাল্ড ব্র্যাডম্যান
লখনউ মধ্য বিধানসভা কেন্দ্র

**লখনউ মধ্য** ভারতের উত্তর প্রদেশের লখনউ জেলার একটি নির্বাচনী এলাকা। এটি লখনউ শহরের মধ্য অংশ নিয়ে গঠিত। ২০১৭ সালের ইউপি বিধানসভা ভোটে এই কেন্দ্রে ভিভিপ্যাটসহ ইভিএমের সুবিধা ছিল।

লখনউ মধ্য, লখনউ লোকসভা কেন্দ্র-এর পাঁচটি বিধানসভা কেন্দ্রের একটি। ২০০৮ সাল থেকে, ৪০৩টি বিধানসভা কেন্দ্রের মধ্যে এই কেন্দ্রের অবস্থান হল ১৭৪ নম্বর।

বর্তমানে এই আসনটির বিধায়ক হলেন ভারতীয় জনতা পার্টির ব্রজেন পাঠক, যিনি ২০১৭ উত্তর প্রদেশ বিধানসভা নির্বাচনে  সমাজবাদী পার্টির  প্রার্থী রবিদাস মেহরোত্রকে ৫,০৯৪টি ভোটের ব্যবধানে পরাজিত করেন।

## আইনসভার সদস্য

## তথ্যসূত্র

বিষয়শ্রেণী:লখনউর বিধানসভা কেন্দ্র
মাঞ্জাম্মা জগতী

**মাঞ্জাম্মা জগতী** (জন্ম: মঞ্জুনাথ শেট্টি, ১৮ এপ্ৰিল ১৯৬৪) একজন ভারতীয় নৃত্যশিল্পী, কণ্ঠশিল্পী, থিয়েটার অভিনেত্ৰী ও সক্ৰিয় সমাজকৰ্মী। তিনি পশ্চিম কৰ্ণাটকের 'জগতী নৃত্য' নামে একপ্রকার লোকনৃত্যে পারদৰ্শী। ২০১৯ সালে তিনি লোকশিল্প ও সংস্কৃতির জন্য রাজ্যের শীৰ্ষ প্ৰতিষ্ঠান *কৰ্ণাটক জনপদ একাডেমী*র সভাপতি পদে অধিষ্ঠিত হন। তিনি এই পদে অধিষ্ঠিত হওয়া রূপান্তরিত লিঙ্গের প্ৰথম গায়িকা মহিলা। লোকনৃত্যের ক্ষেত্রে অসামান্য অবদানের স্বীকৃতিস্বরূপ ২০২১ সালে ভারত সরকার তাঁকে দেশের চতুৰ্থ সৰ্বোচ্চ অসামরিক সম্মাননা পদ্মশ্রী পদক প্ৰদান করে। পদ্মশ্ৰী সম্মান লাভ করা নৰ্তকী নটরাজের পরে তিনি ভারতের দ্বিতীয় ও কৰ্ণাটকের প্ৰথম তৃতীয় লিঙ্গের ব্যক্তি।

## কৰ্ণাটক জনপদ একাডেমির সভাপতি
তিনি প্ৰথমে কৰ্ণাটক জনপদ একাডেমির সভাসদ হিসেবে যুক্ত হন ও পরবর্তীতে একাডেমির সভাপতি পদে উন্নীত হন। এর ফলে তিনি কৰ্ণাটক রাজ্যের পরিবেশন শিল্পকলা বিষয়ক শীৰ্ষ প্ৰতিষ্ঠানের সভাপতি পদে অধিষ্ঠিত হওয়া প্ৰথম গায়কী ট্ৰান্সজেন্ডার মহিলা হিসাবে পরিগণিত হন।
## পুরস্কার ও সম্মাননা
লোকসংগীত, নৃত্য ও মঞ্চনাটকের সাথে জড়িত মাঞ্জাম্মা জগতী বহু রাষ্ট্ৰীয় ও আন্তঃরাষ্ট্ৰীয় পুরস্কার এবং সম্মাননা লাভ করেছেন। তাঁর জীবন কাহিনী কৰ্ণাটক লোকগাথা বিশ্ববিদ্যালয় ও কৰ্ণাটক রাজ্যিক মহিলা বিশ্ববিদ্যালয়ের কলা বিভাগের স্নাতক পাঠ্যক্ৰমে অন্তৰ্ভুক্ত করা হয়েছে। ২০১০ সালে কৰ্ণাটক সরকার তাঁকে রাজ্যের দ্বিতীয় সৰ্বোচ্চ অসামরিক সম্মাননা রাজ্যোৎসব পুরস্কার প্ৰদান করেছিল। লোকনৃত্যের ক্ষেত্ৰে অসামান্য অবদানের স্বীকৃতিস্বরুপ ২০২১ সালে ভারত সরকার তাঁকে দেশের চতুৰ্থ সৰ্বোচ্চ অসামরিক সম্মাননা পদ্মশ্রী পদক প্ৰদান করে।

## তথ্যসূত্র

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় গায়িকা
বিষয়শ্রেণী:নারী হিন্দুস্তানি সংগীতশিল্পী
বিষয়শ্রেণী:ভারতীয় নারী ধ্রুপদী সংগীতশিল্পী
বিষয়শ্রেণী:২০শ শতাব্দীর ভারতীয় নারী সঙ্গীতজ্ঞ
বিষয়শ্রেণী:কর্ণাটকের ব্যক্তি
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:ট্রান্সজেন্ডার গায়িকা
থান্ডারস্টোন (তাস খেলা)

**থান্ডারস্টোন** একটি ডেক বিল্ডিং ভিত্তিক ফ্যান্টাসি কার্ড খেলা। এটি ধারাবাহিক  আকারের খেলা। *আলডেরাক বিনোদন গ্রুপের* মাইক ইলিয়ট এবং জেসন এঙ্গল মিলে ২০০৯ সালে খেলাটি প্রথম প্রকাশিত করেছিলো। প্রতিটি কার্ড এর মাত্রা ৬.৩&nbsp;সেমি x ৮.৮&nbsp;সেমি (২.৫ ইঞ্চি × ৩.৫ ইঞ্চি)। এটা বিভিন্ন ভাষায় অনুবাদ করা হয়েছে।

## গেমপ্লে
গেমপ্লেতে রয়েছে একটি দুঃসাহসী ও সর্বনাশী দানবের চরিত্র। এছাড়া কার্ড ক্রয়, হিরো আপগ্রেড  এবং অন্যান্য সুযোগও রয়েছে। খেলাটিতে একটি অন্ধকুপের মধ্যে হিরো এবং দানবের মধ্যে সংঘাত হবে। দানব যদি পরাজিত হয় তবে তা হিরোর দলে যুক্ত হবে। এভাবে গেমপ্লে এগিয়ে যাবে।

## থান্ডারস্টোনের নতুন রুপ
খেলাটির অনেক উপাদানসমূহ সহ কার্ড লেআউটের পরিবর্তন নিয়ে ২০১২ সালে খেলাটির একটি নতুন রূপ প্রকাশিত হয়। খেলাটির নতুন রুপটি তার আগের ভার্সনের খেলার সাথে সমন্বয় করেছিল।

## মুক্তি
**বি** হিসাবে চিহ্নিত খেলাগুলোতে বেস কার্ড (মিলিটিয়া / নিয়মিত, ড্যাজারস / লংস্পিয়ারস, টর্চস ইত্যাদি) এবং অভিজ্ঞতা কার্ডগুলো (অ্যাডভান্স টোকেনস) থাকে এবং তাই স্ট্যান্ডঅ্যালোনে  বাজানো যায়। 

## অভ্যর্থনা
*BoardGameGeek* থান্ডারস্টোনকে মোট ১০ এর ভিতর ৭ নম্বর দিয়েছে যা গেমটিকে  "বিষয়ভিত্তিক" বোর্ড গেমে ৫০০ টি গেমের মধ্যে ১৭৭ নম্বরে স্থান দিয়েছে।  .

## পুরস্কার

* ২০১২ সালে জুয়েগো দেল আনোও টিকো নমিনি
* ২০১১ সালে ফেয়ারপ্লে এলা কার্টে বিজয়ী
* ২০১০ সালে জোটা সেরা কার্ড গেম মনোনীত
* ২০১০ সালে জোটা সেরা কার্ড গেম সমালোচক পুরস্কার
* ২০১০ সালে জোটা সেরা কার্ড গেম শ্রোতা পুরস্কার
* ২০১০ সালে জাপান বোর্ডগেমে পুরস্কারের জন্য ভোটারদের মনোনয়ন 
* ২০১০ সালে গোল্ডেন গীক সেরা কার্ড গেমের মনোনয়ন 

## তথ্যসূত্র

## বহিঃসংযোগ

* সরকারী Alderac সাইট
* Thunderstone এ BoardGameGeek
* অনলাইন বাস্তবায়ন উপর yucata.de
* Six6s Terms and Conditions

বিষয়শ্রেণী:তাস খেলা
বিষয়শ্রেণী:২০০৯-এ প্রবর্তিত তাস খেলা
বিষয়শ্রেণী:ডেক-বিল্ডিং ভিত্তিক কার্ড খেলা
ইড়কলিনাড়ু

**ইড়কলিনাড়ু** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি নগর পঞ্চায়েত। ইড়কলিনাড়ু পূর্বে সাড়ে সাতাশটি গ্রামের সমন্বয়ে গঠিত ছিল, এর মধ্যে বেন্নঙ্গুপট্টু ও কড়বক্কম অন্যতম৷ খ্রিস্টীয় সপ্তদশ শতাব্দীতে নির্মিত আলমপারাই দুর্গটি এখানেই অবস্থিত৷ ২০০১ খ্রিস্টাব্দের জনগণনা অনুসারে ইড়কলিনাড়ুর জনগণনা ছিল ২৫,৭৬৯ জন৷

## জনসংখ্যার উপাত্ত

২০১১ খ্রিটাব্দে ভারতের জনগণনা অনুযায়ী ইড়কলিনাড়ুর মোট জনসংখ্যা ২৮,১৭২ জন, যেখানে ১৩,৯৫৬ জন পুরু ও ১৪,২১৬ জন নারী৷ অর্থাৎ প্রতিহাজার পুরুষে ১০১৯ জন নারীর বাস৷ মোট পরিবার সংখ্যা ৬,৭৩৪ টি৷ ছয় বছর অনূর্ধ্ব শিশু সংখ্যা ৩,০২০, যা মোট জনসংখ্যার ১০.৭২ শতাংশ৷ ইড়কলিনাড়ুর মোট সাক্ষরতার হার ৭৯.৪৩ শতাংশ, যেখানে পুরুষ সাক্ষরতার হার ৮৭.১৫ শতাংশ ও নারী সাক্ষরতার হার ৭১.৯০ শতাংশ৷

## তথ্যসূত্র

বিষয়শ্রেণী:তামিলনাড়ুর শহর ও নগর
করুঙ্গুলি

**করুঙ্গুলি** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি জনগণনা নগর। ২০০১ খ্রিস্টাব্দের জনগণনা অনুসারে করুঙ্গুলির জনগণনা ছিলো ১১,২৬৫ জন৷

## ইতিহাস
১৮২৫ থেকে ১৮৩৫ খ্রিস্টাব্দের মধ্যে বৃহত্তর কাঞ্চীপুরম জেলার প্রথম সদর ছিলো করুঙ্গুলি, পরে প্রশাসনিক দপ্তর কাঞ্চীপুরমে স্থানান্তরিত করা হয়৷ ১৮৫৯ খ্রিস্টাব্দে রাজধানী চেন্নাইয়ের শহরতলি অঞ্চলের অন্তর্ভুক্ত সঈদাপেটও এই বৃহত্তর জেলার সদর হিসাবে প্রতিষ্ঠিত হয়৷

শহরটি ১৭৯৩-১৮২৫ ও ১৮৩৫-১৮৫৯ খ্রিস্টাব্দ অবধি এটজ ছিলো চিঙ্গলপৎ জেলার সদর৷ জেলাটি ছিলো পূর্বতন মাদ্রাজ প্রেসিডেন্সির অন্তর্ভুক্ত৷

## জনসংখ্যার উপাত্ত

২০১১ খ্রিটাব্দে ভারতের জনগণনা অনুযায়ী করুঙ্গুলির মোট জনসংখ্যা ১২,৪৮৫ জন, যেখানে ৬,২৪৫ জন পুরুষ ও ৬,২৪০ জন নারী৷ অর্থাৎ প্রতিহাজার পুরুষে ১০০০ জন নারীর বাস৷ মোট পরিবার সংখ্যা ৩,০৭৫ টি৷ ছয় বছর অনূর্ধ্ব শিশু সংখ্যা ১,৩০০, যা মোট জনসংখ্যার ১০.৪১ শতাংশ৷ করুঙ্গুলির মোট সাক্ষরতার হার ৮১.৬৫ শতাংশ, যেখানে পুরুষ সাক্ষরতার হার ৮৮.২৭ শতাংশ ও নারী সাক্ষরতার হার ৭৫.০৭ শতাংশ৷

## তথ্যসূত্র

বিষয়শ্রেণী:তামিলনাড়ুর শহর ও নগর
ম্যাথিউ জে. হোলম্যান

**ম্যাথিউ জে. হোলম্যান** (ইংরেজি: Matthew J. Holman; জন্ম: ১৯৬৭) হলেন একজন স্মিথসোনিয়ান জ্যোতিঃপদার্থবিজ্ঞানী এবং হার্ভার্ড বিশ্ববিদ্যালয়ের প্রভাষক। হোলম্যান ম্যাসাচুয়েটস ইনস্টিটিউট অফ টেকনোলজিতে পড়াশোনা করেন এবং ১৯৮৯ সালে গণিতে ব্যাচেলর ডিগ্রি অর্জন করেন ও ১৯৯৪ সালে গ্রহবিজ্ঞানে পিএইচডি করেন। ১৯৯৮ সালে তিনি নিউকম্ব ক্লিভল্যান্ড পুরস্কার লাভ করেন।

২০১৫ সালের ২৫ জানুয়ারি আইএইউ-র মাইনর প্ল্যানেট সেন্টারের (এমপিসি) প্রাক্তন পরিচালক টিমোথি বি. স্পার পদত্যাগ করার পর হোলম্যান উক্ত সংস্থার অন্তর্বর্তী পরিচালকের পদে বৃত হন।

তিনি ছিলেন আলাস্কান সেনেট প্রার্থী জো মিলারের সালিনা সেন্ট্রাল হাই স্কুল (কানসাস)-এর সহপাঠী এবং বিতর্ক দলের সহ-সদস্য। ১৯৯৯ সালে প্রধান-বেষ্টনীর গ্রহাণু ৩৬৬৬ হোলম্যান তাঁর সম্মানে নামাঙ্কিত হয় ().

## আবিষ্কার

১৯৯৯-২০০০ সালে এমপিসি হোলম্যানকে  ও  সহ বেশ কয়েকটি নেপচুনোত্তর বস্তুর (সারণি দেখুন) আবিষ্কর্তা ও সহ-আবিষ্কর্তার স্বীকৃতি প্রদান করে। এছাড়াও তিনি সেন্টোরগুলির একজন সক্রিয় পর্যবেক্ষক।

}
|-
|  || ৫ অগস্ট, ২০০০ || 
|-
|  || ৫ অগস্ট, ২০০০ || 
|-
|  || ২৭ মার্চ, ২০০০ || &thinsp;
|-
|  || ২৭ মার্চ, ২০০০ || &thinsp;
|-
|  || ৫ অগস্ট, ২০০০ || 
|-
|  || ১৬ ডিসেম্বর, ২০০০ || &thinsp;
|-
|  || ১৭ ডিসেম্বর, ২০০০ || &thinsp;
|-
|  || ২৭ মার্চ, ২০০০ || &thinsp;
|-
|  || ৫ অগস্ট, ২০০০ || 
|-
|  || ১৬ ডিসেম্বর, ২০০০ || &thinsp;
|-
! colspan=3 style="font-weight: normal; text-align: left; padding: 4px 12px;" |**সহ-আবিষ্কারক**: জন জে. ক্যাভেলারস ব্রেট জে. গ্ল্যাডম্যান জেন-মার্ক পেটিট টমি গ্র্যাভ
|}

জ্যোতির্বিজ্ঞানীদের একটি দলের সদস্য হিসেবে হোলম্যান অনেকগুলি অনিয়মিত উপগ্রহ আবিষ্কার করেন:

* আবিষ্কৃত নেপচুনের প্রাকৃতিক উপগ্রহ (পূর্ণাঙ্গ তালিকা):
** হ্যালিমিডি  – ২০০২ সালে; জন জে. ক্যাভেলারস, টমি গ্র্যাভ, ডব্লিউ. ফ্রেজার ও ড্যান মিলিস্যাভ্লজেভিকের সঙ্গে 
** সেও  – ২০০২ সালে; জন জে. ক্যাভেলারস, টমি গ্র্যাভ, ডব্লিউ. ফ্রেজার ও ড্যান মিলিস্যাভ্লজেভিকের সঙ্গে 
** লেওমাডিয়া  – ২০০২ সালে; জন জে. ক্যাভেলারস, টমি গ্র্যাভ, ডব্লিউ. ফ্রেজার ও ড্যান মিলিস্যাভ্লজেভিকের সঙ্গে 
** নিসো  – ২০০২ সালে, ব্রেট জে. গ্ল্যাডম্যান ও অন্যান্যদের সঙ্গে 
*  আবিষ্কৃত ইউরেনাসের প্রাকৃতিক উপগ্রহ (পূর্ণাঙ্গ তালিকা):
** প্রসপেরো  – ১৯৯৯ সালে; জন জে. ক্যাভেলারস,  ব্রেট জে. গ্ল্যাডম্যান, জেন-মার্ক পেটিট, হ্যান্স শোলের সঙ্গে 
** সেটেবোস  – ১৯৯৯ সালে; জন জে. ক্যাভেলারস,  ব্রেট জে. গ্ল্যাডম্যান, জেন-মার্ক পেটিট, হ্যান্স শোলের সঙ্গে 
** স্টিফেনো  – ১৯৯৯ সালে; জন জে. ক্যাভেলারস,  ব্রেট জে. গ্ল্যাডম্যান, জেন-মার্ক পেটিট, হ্যান্স শোলের সঙ্গে 
** ট্রিংক্যুলো  – ২০০১ সালে; জন জে. ক্যাভেলারস ও ড্যান মিলিস্যাভ্লজেভিকের সঙ্গে 
** ফ্রান্সিসকো  – ২০০১ সালে; জন জে. ক্যাভেলারস, টমি গ্র্যাভ ও ড্যান মিলিস্যাভ্লজেভিকের সঙ্গে 
** ফার্দিনান্দ  – ২০০১ সালে; জন জে. ক্যাভেলারস, টমি গ্র্যাভ ও ড্যান মিলিস্যাভ্লজেভিকের সঙ্গে 
* আবিষ্কৃত শনির প্রাকৃতিক উপগ্রহ (পূর্ণাঙ্গ তালিকা):
** অ্যালবায়োরিক্স  – ২০০০ সালে; টিমোথি বি. স্পারের সঙ্গে 

## তথ্যসূত্র
 

## বহিঃসংযোগ
* Matthew J. Holman, homepage at Harvard–Smithsonian Center for Astrophysics
* The Minor Planet Center Status Report Matthew Holman, *8 November 2015*

বিষয়শ্রেণী:১৯৬৭-এ জন্ম
বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:প্রাকৃতিক উপগ্রহের আবিষ্কর্তা
বিষয়শ্রেণী:গৌণ গ্রহের আবিষ্কর্তা
*
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:জীবিত ব্যক্তি
বিষয়শ্রেণী:গ্রহবিজ্ঞানী
বিজয় হাজারে ট্রফি

**বিজয় হাজারে ট্রফি** বা **রঞ্জি ওয়ানডে ট্রফি** (স্পনসরশিপের কারণে আনুষ্ঠানিকভাবে **[[আইডিএফসি ফার্স্ট ব্যাঙ্ক]] বিজয় হাজারে ট্রফি** নামে পরিচিত), হল বিসিসিআই দ্বারা আয়োজিত একটি বার্ষিক লিস্ট এ ক্রিকেট প্রতিযোগিতা। ভারতীয় রাজ্য এবং কেন্দ্রশাসিত অঞ্চলের দল রঞ্জি ট্রফিতে অংশ নেয়। টুর্নামেন্টটি শুধুমাত্র ২০০২–০৩ পর্যন্ত অঞ্চল পর্যায়ে খেলা হয়েছিল যখন এটি একটি জাতীয় প্রতিযোগিতায় পরিণত হয়েছিল। সম্প্রসারণের পর সবচেয়ে সফল দল হল তামিলনাড়ু যারা ৫ বার টুর্নামেন্ট জিতেছিল।

## ইতিহাস
২০০৬/০৭ পর্যন্ত, বিজয় হাজারে ট্রফি একটি জাতীয় অনূর্ধ্ব-১৯ টুর্নামেন্টের শিরোনাম ছিল, যেখানে জোনাল দলগুলি জড়িত ছিল, যা ১৯৮৩/৮৪ সাল থেকে চলছিল। বিসিসিআই তখন রঞ্জি ওয়ান ডে ট্রফির নাম পরিবর্তন করার সিদ্ধান্ত নেয়, যেটি ১৯৯৩/৯৪ মৌসুমে শুরু হয়েছিল, বিজয় হাজারের সম্মানে যিনি ২০০৪ সালের ডিসেম্বরে মারা গিয়েছিলেন। ২০০৭/০৮ সংস্করণটি বর্তমান শিরোনাম ব্যবহার করে প্রথম ছিল আসর।

২০১৮/১৯ সংস্করণের আগে, দলগুলিকে তিনটি অভিজাত গ্রুপ এবং একটি প্লেট গ্রুপে ভাগ করা হয়েছিল। অভিজাত দলের দুটিতে নয়টি দল ছিল এবং তৃতীয়টিতে ছিল দশটি। প্লেট গ্রুপ নয়টি নতুন দল নিয়ে গঠিত। আগের তিন মৌসুমে অর্জিত গড় পয়েন্টের ভিত্তিতে দলগুলোকে গ্রুপ করা হয়েছিল।
ভারতে কোভিড-১৯ মহামারীর কারণে ২০২০/২১ সংস্করণটি কয়েক মাসের জন্য স্থগিত করা হয়েছিল। ২০২০–২১ রঞ্জি ট্রফি বাতিল করা হয়েছিল কিন্তু, ২০২১ সালের জানুয়ারিতে, ভারতীয় ক্রিকেট নিয়ন্ত্রণ বোর্ড (বিসিসিআই) ঘোষণা করেছিল যে বিজয় হাজারে টুর্নামেন্ট অনুষ্ঠিত হবে।

## অংশগ্রহণকারী দলসমূহ
### বর্তমান দলগুলো
নিম্নলিখিত ৩৮টি দল বর্তমানে বিজয় হাজারে ট্রফিতে অংশগ্রহণ করে থাকেন:

## ফলাফল
### জোনভিত্তিক ফলাফল
১৯৯৩–৯৪ মৌসুমে রঞ্জি ওয়ানডে ট্রফি হিসাবে টুর্নামেন্টের উদ্বোধনী সংস্করণ থেকে ২০০১–০২ মৌসুম পর্যন্ত কোনও ফাইনাল অনুষ্ঠিত হয়নি এবং ফলস্বরূপ দলগুলি কেবল তাদের অঞ্চলের মধ্যেই খেলেছিল, কোনও জাতীয় বিজয়ী ঘোষণা করা হয়নি। নীচের সারণীতে বছর অনুসারে প্রতিটি জোনের বিজয়ীদের তালিকা দেওয়া হয়েছে।

আঞ্চলিক পর্বে সবচেয়ে সফল দলগুলি ছিল বোম্বে/মুম্বই (৮টি শিরোপা), বাংলা (৬), কর্ণাটক (৪), পাঞ্জাব (৪) এবং তামিলনাড়ু (৪টি)।
### নতুন পদ্ধতিতে ফাইনালের ফলাফল

## তথ্যসূত্র

## বহিঃসংযোগ

বিষয়শ্রেণী:ভারতের ঘরোয়া ক্রিকেট প্রতিযোগিতা
বিষয়শ্রেণী:বিজয় হাজারে ট্রফি
বিষয়শ্রেণী:লিস্ট এ ক্রিকেট প্রতিযোগিতা
বিষয়শ্রেণী:ভারতে ক্রিকেট
কানাডীয়

**কানাডীয়** () কানাডার দেশের সাথে চিহ্নিত লোক। এই সংযোগটি আবাসিক, আইনি, ঐতিহাসিক বা সাংস্কৃতিক হতে পারে। বেশিরভাগ কানাডীয়দের কাছে এই সংযোগগুলির অনেকগুলি (বা সমস্ত) বিদ্যমান এবং সম্মিলিতভাবে তাদের কানাডীয় হওয়ার উৎস।

কানাডা একটি বহুভাষিক এবং বহুসাংস্কৃতিক সমাজ যেখানে বিভিন্ন নৃতাত্ত্বিক, ধর্মীয় ও জাতীয় উৎসের গোষ্ঠীর লোকেরা বাস করে, যাদের বেশিরভাগ জনগণই ওল্ড ওয়ার্ল্ড অভিবাসী এবং তাদের বংশধরদের সমন্বয়ে গঠিত। ফরাসিদের প্রাথমিক সময় এবং তারপরে আরও বৃহত্তর ব্রিটিশ উপনিবেশায়নের পরে, অভিবাসনের বিভিন্ন ঢেউ (বা চূড়া) এবং আদিবাসী জনগোষ্ঠীর বসতি প্রায় দুই শতাব্দীর পরে এসেছিল এবং আজও অব্যাহত রয়েছে। আদিবাসী, ফরাসি, ব্রিটিশ এবং আরও সাম্প্রতিক অভিবাসী রীতিনীতি, ভাষা এবং ধর্মের উপাদানগুলি একত্রিত হয়ে কানাডার সংস্কৃতি তৈরি করেছে এবং এইভাবে কানাডার পরিচয় তৈরি হয়েছে। কানাডাও এর ভাষাগত, ভৌগোলিক এবং অর্থনৈতিক প্রতিবেশী আমেরিকা যুক্তরাষ্ট্র দ্বারা দৃঢ়ভাবে প্রভাবিত হয়েছে।

১৮৬৭ সালে কানাডীয় কনফেডারেশন প্রতিষ্ঠার পর বহু বছর ধরে ধীরে ধীরে যুক্তরাজ্যের কাছ থেকে কানাডার স্বাধীনতা বৃদ্ধি পেয়েছিল। প্রথম বিশ্বযুদ্ধ এবং দ্বিতীয় বিশ্বযুদ্ধ কানাডীয়দের মধ্যে তাদের দেশকে পুরোপুরি স্বীকৃতি দেওয়ার আকাঙ্ক্ষার জন্ম দেয়। স্বতন্ত্র সার্বভৌম রাষ্ট্র একটি স্বতন্ত্র নাগরিকত্বসহ। আইনজীবী স্বাধীনতা ১৯৩৩ সালের ওয়েস্টমিনস্টার স্ট্যাচুয়েট পাস হওয়ার সাথে সাথে প্রতিষ্ঠিত হয়েছিল, ১৯৪৬ সালের কানাডার নাগরিকত্ব আইন ১৯৪৭ সালের ১ জানুয়ারিতে কার্যকর হয়েছিল এবং ১৯৮২ সালে সংবিধানের অনুগ্রহের সাথে সম্পূর্ণ সার্বভৌমত্ব অর্জিত হয়েছিল। কানাডার জাতীয়তা আইনটি এর নিবিড়ভাবে প্রতিবিম্বিত হয়েছিল যুক্তরাজ্য। বিংশ শতাব্দীর মাঝামাঝি থেকে আইন কানাডীয়দের বহুপাক্ষিকতা এবং আর্থ-সামাজিক উন্নয়নে প্রতিশ্রুতিবদ্ধ।

## তথ্যসূত্র

বিষয়শ্রেণী:কানাডীয় ব্যক্তি
বিষয়শ্রেণী:কানাডার জাতিগোষ্ঠী
বিষয়শ্রেণী:উত্তর আমেরিকান ব্যক্তি
তিনি বেগ

**তিনি বেগ**, যিনি দি**নিবেগ** নামেও পরিচিত, ছিলেন ১৩৪১ থেকে ১৩৪২ সাল পর্যন্ত গোল্ডেন হোর্ডের খান।

## জীবনী
অজ বেগ খান এবং তার প্রধান স্ত্রী শেরিতুমঘা খাতুনের উদরে তিনি জন্মগ্রহণ করেছিলেন। তিনি ১৩২৮ সালে হোয়াইট হোর্ডের গভর্নর হিসাবে নিযুক্ত হন। ইবনে বতুতার মতো মুসলিম সূত্র দাবি করেছে যে তিনি ওজবেগের সবচেয়ে পছন্দের পুত্র হিসেবে উত্তরাধিকারী হিসাবে মনোনীত হয়েছেন। ১৩৩০ সালে তার বড় ভাই তিমুরবেকের মৃত্যুর আগ পর্যন্ত তিনি প্রধান উত্তরাধিকারী হননি। এটি ছিল যখন তার এবং তার স্ত্রী মালিকা খাতুনের জন্য গোল্ডেন হোর্ডের কবি কুতুব নিজামীর "খসরু ও শিরিন" অনুবাদ করেছিলেন। তার রাজত্বকালে ভোলহনিয়া লিতুয়ার গ্র্যান্ড ডুচির কাছে হেরে যান। পূর্ব সীমান্তে চাগতাই অভিযানকারীদের বিরুদ্ধে বা জোশিড উলুসের হোয়াইট হোর্ডের বিরুদ্ধে লড়াই করার সময়, সম্ভবত তার ছোট ভাই জনি বেগ তাকে হত্যা করেছিলেন, যিনি ছিলেন রিজেন্ট।

### উত্তরাধিকার
তিনি বেগকে সিংহাসনের পক্ষে আরও উপযুক্ত ব্যক্তি হিসাবে ইবনে বতুতা স্বীকার করেছিলেন। তিনি খ্রিস্টানপন্থী হিসেবে বিবেচিত হন এবং দ্বাদশ বেনেডিক্টের কিছু চিঠি পেয়েছিলেন, যাতে তাকে খ্রিস্টধর্মে ধর্মান্তরিত করতে উৎসাহিত করেছিলেন।

### বিবাহ
তার কমপক্ষে দুজন স্ত্রী ছিল:

* জামিলা মালিকা খাতুন
* আনুশিরওয়ান খাতুন (বিবাহ- ১৩৩০/১) - হাসান বুজুর্গের ভাই শেখ আলী জালাইয়ের কন্যা

## আধুনিক সংস্কৃতিতে

### চলচ্চিত্র

* *দ্য হোর্ড*- ২০১২ সালের এই চলচ্চিত্রে রাশিয়ান অভিনেতা আন্দ্রেই পানিন তার চরিত্রে অভিনয় করেছেন

## আরো দেখুন

* গোল্ডেন হোর্ডের খানদের তালিকা

## তথ্যসূত্র

## সূত্র

* ডেভিড মরগান, *দ্য মঙ্গোলস*

বিষয়শ্রেণী:মঙ্গোল সাম্রাজ্যের মুসলিম
বিষয়শ্রেণী:১৩৪২-এ মৃত্যু
বিষয়শ্রেণী:জন্মের বছর অনুপস্থিত
বিষয়শ্রেণী:১৪শ শতাব্দীর ইউরোপের রাজশাসক
অক্ষরবক্কম

**অক্ষরবক্কম** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি নগর পঞ্চায়েত। ২০০১ খ্রিস্টাব্দের জনগণনা অনুসারে করুঙ্গুলির জনগণনা ছিলো ৯,০১৩ জন৷ এই স্থানে অবস্থিত অক্ষীশ্বরস্বামী শিব মন্দিরটি দেবরম নির্দেশিত ২৭৫ টি পাঠল প্রাপ্ত স্থলমের মধ্যে অন্যতম৷ অক্ষরবক্কম শহরটি চেন্নাই শহর থেকে ৯৬ কিলোমিটার দক্ষিণ পশ্চিমে অবস্থিত৷ বর্তমানে এটি চেন্নাই মহানগর অঞ্চলের অন্তর্গত৷

## জনশ্রুতি
জনশ্রুতি অনুযায়ী, এক পাণ্ড্য রাজা স্থানীয় নদীতে বাঁধ নির্মাণের জন্য গঙ্গা থেকে পলিমাটি তুলে আনতে রথে গমন করেন৷৷ এই অঞ্চলের বনাঞ্চল অতিক্রম করার সময়ে তার রথের অক্ষ দ্বিখণ্ডিত হয়ে যায়৷ নামটির বিশ্লেষণ করলেও এই ইতিহাসের আভাস পাওয়া যায়৷ অক্ষরবক্কম নামটি এসেছে অক্ষ (অচ্চু), ইরু, ভাগম তিনটি একত্রীকরণে, যার অর্থ অক্ষের দ্বিখণ্ডীকরণ৷ অক্ষরবক্কম কালের নিয়মে স্থানীয় উচ্চারণে অচ্চিরুপাক্কমে পরিণত হয়েছে৷

## অবস্থান
অক্ষরবক্কম অন্যতম ব্যস্ত ৩২ নং জাতীয় সড়কের চেন্নাই - তুতিকোরিন অংশে অবস্থিত৷ এটি বিখ্যাত মন্দিরনগরী মেলমরুবতুর থেকে তিন কিলোমিটার দূরত্বে অবস্থিত৷ অক্ষরবক্কমের পুলিশ থানাটি একশত বছরের পুরানো ঐতিহ্য বহন করছে৷

## জনসংখ্যার উপাত্ত

২০১১ খ্রিটাব্দে ভারতের জনগণনা অনুযায়ী অক্ষরবক্কমের মোট জনসংখ্যা ১০,৩৬২ জন, যেখানে ৫,১৫০ জন পুরু ও ৫,২১২ জন নারী৷ অর্থাৎ প্রতিহাজার পুরুষে ১০১২ জন নারীর বাস৷ মোট পরিবার সংখ্যা ২,৫৬৫ টি৷ ছয় বছর অনূর্ধ্ব শিশু সংখ্যা ১,০৯৭, যা মোট জনসংখ্যার ১০.৫৯ শতাংশ৷ অক্ষরবক্কমের মোট সাক্ষরতার হার ৮২.৯৯ শতাংশ, যেখানে পুরুষ সাক্ষরতার হার ৮৯.৯০ শতাংশ ও নারী সাক্ষরতার হার ৭৬.২৯ শতাংশ৷

## তথ্যসূত্র

বিষয়শ্রেণী:তামিলনাড়ুর শহর ও নগর
মনিকা ক্যাসেলিনো

**মনিকা ক্যাসেলিনো** একজন ভারতীয় চলচ্চিত্র অভিনেত্রী, যিনি মূলত হিন্দি চলচ্চিত্রে অভিনয় করেছেন। তামিল চলচ্চিত্র *মিনসারা কান্না* (১৯৯৯)-তে মুখ্য চরিত্রে অভিনয় করার পরে, মনিকা ২০০০-এর দশক জুড়ে হিন্দি চলচ্চিত্রের বিভিন্ন চাকচিক্যময় চরিত্রে অভিনয় করেছিলেন। ২০১০-এর দশকে, তিনি *[[দ্য কপিল শর্মা শো]]* (২০১৭) সহ বেশ কয়েকটি হিন্দি টেলিভিশন অনুষ্ঠানে কাজ করেছিলেন।

## কর্মজীবন
হিন্দি চলচ্চিত্র *[[কালিয়া (১৯৯৭-এর চলচ্চিত্র)|কালিয়া]]* (১৯৯৭)-এ পার্শ্ব চরিত্রে অভিনয় করার পরে মনিকা কে.এস. রবিকুমারের ১৯৯৯-এর তামিল রোমান্টিক থ্রিলার চলচ্চিত্র *মিনসারা কান্না*-তে বিজয়ের বিপরীতে মুখ্য চরিত্রে অভিনয় করেছিলেন। তিনি চেন্নাই, সুইজারল্যান্ড এবং জার্মানিতে দলের সাথে শুটিং করেছিলেন, উল্লেখযোগ্যভাবে আল্পসে "আন পার সোল্লা" গানটি চিত্রায়িত করেছিলেন। চলচ্চিত্রটি বক্স অফিসে মিশ্র সমালোচনা এবং উপার্জন করেছিল, পাশাপাশি মনিকা তার কাজের জন্যও মিশ্র মন্তব্য অর্জন করেছিলেন।

মিঠুন চক্রবর্তীর বিপরীতে *মেরি প্রতিজ্ঞা* চলচ্চিত্রে মুখ্য চরিত্রে অভিনয় করার আগে ভালো কাজে সুযোগ পাওয়ার ব্যর্থতা দেখে মনিকা কম বাজেটের হিন্দি প্রাপ্তবয়স্ক চলচ্চিত্র *কামা সুন্দরী*-তে চাকচিক্যময় মুখ্য ভূমিকায় অভিনয় করেছিলেন। পরে তাকে *শিকার* (২০০০)-এ একটি আইটেম নম্বরে দেখা গিয়েছিল। ২০০৪ সালে তিনি *ম্যান নট অ্যালাউড*-এ অভিনয়ের জন্য সই করেছিলেন, যেখানে তাকে একজন লেসবিয়ান নারীরূপে দেখা গিয়েছিল। তারপরে তিনি ২০০০-এর দশকের শেষদিকে হিন্দি ছবিতে বিভিন্ন চরিত্রে অভিনয় চালিয়ে যান

২০১০-এর দশকে মনিকা বেশকিছু টেলিভিশন ধারাবাহিকে অভিনয় করেছিলেলেন, তন্মধ্যে উল্লেখযোগ্যভাবে *তু মেরে আগল বাগল হ্যায়* (২০১৪), *ডা. মধুমতি অন ডিউটি* (২০১৬) এবং *গুপ চুপ* (২০১৬)-তে মুখ্য চরিত্রে অভিনয় করেছিলেন। তিনি অপটিমিসটিক্স এন্টারটেইনমেন্টের প্রযোজিত অনুষ্ঠানগুলিতেও নিয়মিত কাজ করেছিলেন। ২০১৭ সালে তিনি হিন্দি কৌতুক অনুষ্ঠান দ্য কপিল শর্মা শো-তে নিয়মিত চরিত্র হিসাবে যোগ দিয়েছিলেন

## ব্যক্তিগত জীবন
একজন সহকারী পরিচালক সত্যপ্রকাশ সিংয়ের সাথে মনিকা ক্যাসেলিনোর বিয়ে হয়েছিল। মনিকা তার ব্যভিচার এবং হয়রানির বিরুদ্ধে অভিযোগ তুললে এক বছরের মধ্যে এই জুটি আলাদা হয়ে যায়।

## চলচ্চিত্রের তালিকা

## টেলিভিশন

## তথ্যসূত্র

## বহিঃসংযোগ

* 

বিষয়শ্রেণী:১৯৮২-এ জন্ম
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
মুহাম্মদ সাঈদ আল জামাল আর-রিফায়ী

**শাইখ মুহাম্মদ সাঈদ আল জামাল আর-রিফায়ী আশ শাধুলি** (১৯৩৫, তুলকার্ম - ১১ নভেম্বর ২০১৫, সান ফ্রান্সিসকো) তিনি *শাইখ মুহাম্মদ আল-জামাল* নামে অধিক পরিচিত। তিনি একজন ফিলিস্তিনি ইসলামি পণ্ডিত, খতিব এবং আল-আকসা মসজিদের ইমাম, এবং একবিংশ শতাব্দীর বিখ্যাত সুফি পণ্ডিত। তিনি জেরুসালেমের আল-আকসা মসজিদ ও কুব্বাত আস-সাখরার শিক্ষক ছিলেন। তিনি রিফায়ী সুফি তরিকার প্রতিষ্ঠাতা আহমদ আর রিফায়ীর বংশধর ছিলেন।

## প্রাথমিক জীবন
মুহাম্মদ সাঈদ আল জামাল আর রিফায়ী আশ-শাধুলি ১৯৩৫ সালে পবিত্র ভূমির (ফিলিস্তিন) তুলকার্ম শহরে জন্মগ্রহণ করেন।

## অবদান
মুহাম্মদ সাঈদ আল জামাল আর রিফায়ী ইংরেজি ও আরবি ভাষায় ৪০টিরও বেশি বই লিখেছেন। তার বইয়ের মধ্যে রয়েছে:

* *আত্মার ধ্বনি: সুফি শিক্ষা*

## মৃত্যু
মুহাম্মদ সাঈদ আল-জামাল আর-রিফায়ী ১১ নভেম্বর, ২০১৫ তারিখে সান ফ্রান্সিসকোতে মারা যান। আল-আকসা মসজিদে জানাজার নামাজ পড়ার পর তাকে জেরুসালেমে সমাহিত করা হয়।

## তথ্যসূত্র

## বহিঃসংযোগ

* শাইখ মুহাম্মদ সাঈদ আল-জামালের স্মরণে

## পাদটীকা

বিষয়শ্রেণী:১৯৩৫-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:সুফি লেখক
বিষয়শ্রেণী:সুফি ধর্মীয় নেতা
বিষয়শ্রেণী:ফিলিস্তিনি সুন্নি মুসলিম
বিষয়শ্রেণী:ফিলিস্তিনি মুসলিম
বিষয়শ্রেণী:মুসলিম পণ্ডিত
বিষয়শ্রেণী:ফিলিস্তিনি লেখক
মোনাকো জাতীয় ফুটবল দল

**মোনাকো জাতীয় ফুটবল দল** () হচ্ছে আন্তর্জাতিক ফুটবলে মোনাকোর প্রতিনিধিত্বকারী পুরুষদের জাতীয় দল, যার সকল কার্যক্রম মোনাকোর ফুটবলের সর্বোচ্চ নিয়ন্ত্রক সংস্থা মোনাকীয় ফুটবল ফেডারেশন দ্বারা নিয়ন্ত্রিত হয়। এই দলটি এপর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা উয়েফার সদস্যপদ লাভ করতে পারেনি। ২০০১ সালের ১৪শে জুলাই তারিখে, মোনাকো প্রথমবারের মতো আন্তর্জাতিক খেলায় অংশগ্রহণ করেছে; জার্মানির ফ্রাইবুর্গের অনুষ্ঠিত উক্ত ম্যাচে মোনাকো তিব্বতকে ২–১ গোলের ব্যবধানে পরাজিত করেছে।

১,০০০ ধারণক্ষমতাবিশিষ্ট মোনেগেত্তি স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মোনাকোতে অবস্থিত। বর্তমানে এই দলের ম্যানেজারের দায়িত্ব পালন করছেন থিয়েরি পেতিত।

ফিফা এবং উয়েফাের সদস্যপদ না থাকার ফলে মোনাকো এপর্যন্ত একবারও ফিফা বিশ্বকাপ এবং উয়েফা ইউরোপীয় চ্যাম্পিয়নশিপে অংশগ্রহণ করতে পারেনি।

ইয়োহান গারিনো, অলিভিয়ে লেখনার, অ্যান্থনি মিনিওনি, মার্ক ভাসায়ো এবং গুই প্লাতোর মতো খেলোয়াড়গণ মোনাকোর জার্সি গায়ে মাঠ কাঁপিয়েছেন।

## র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে মোনাকোর কোন স্থান নেই। অন্যদিকে, বিশ্ব ফুটবল এলো রেটিংয়ে মোনাকোর সর্বোচ্চ অবস্থান হচ্ছে ১৯৩তম (যা তারা ২০০১ সালে অর্জন করেছিল) এবং সর্বনিম্ন অবস্থান হচ্ছে ২০২। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

;বিশ্ব ফুটবল এলো রেটিং

## তথ্যসূত্র

## বহিঃসংযোগ
*  

বিষয়শ্রেণী:মোনাকো জাতীয় ফুটবল দল
বিষয়শ্রেণী:ইউরোপের জাতীয় ফুটবল দল
শিউলিবাড়ি

***শিউলিবাড়ি*** হল একটি জনপ্রিয় বাংলা চলচ্চিত্র যা পরিচালনা করেন পীযূষ বোস। এই চলচ্চিত্রটি ১৯৬২ সালে মুভিটক প্রাঃ লিঃ ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন অরুন্ধতী দেবী। এই চলচ্চিত্রটির মুখ্য চরিত্রে অভিনয় করেন উত্তম কুমার, অরুন্ধতী দেবী, ছবি বিশ্বাস, তরুণ কুমার।

## কাহিনী
বাবার মৃত্যুর পর, বিজু তার নিজের শহর ছেড়ে একটি পরিত্যক্ত জমিতে ভ্রমণ করে। শীঘ্রই, সে জায়গার উন্নয়নে উন্নতি লাভ করে এবং তার ভালবাসা, নীরুকে অনুরোধ করে তার সাথে এসে বসবাস শুরু করার জন্য।

## শ্রেষ্ঠাংশে
* উত্তম কুমার
* অরুন্ধতী দেবী
* ছবি বিশ্বাস
* তরুণ কুমার
* দিলীপ রায়
* মণি শ্রীমানি

## তথ্যসূত্র

বিষয়শ্রেণী:১৯৬২-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বট্রিকক্কাস

***বট্রিকক্কাস*** *[[সবুজ শ্যাওলা|সবুজ শ্যাওলার]]* একটি গণ। কোষগুলো একটি অনিয়মিত আকারের সমষ্টি গঠন করে। পাতলা তন্তু কোষগুলোকে সংযুক্ত করে। কোষের দেহ ডিম্বাকৃতি, ৬ থেকে ১০ মাইক্রোমিটার দীর্ঘ এবং ৩ থেকে ৬ মাইক্রোমিটার প্রশস্ত। প্রিক্যাম্ব্রিয়ান সময় থেকে জীবটির জীবাশ্ম পাওয়া গেছে, খনিজ তেলের বৃহত্তম জৈবিক দাতা এবং শেল তেলের মূল উপাদান।

## বর্ণনা
কোষের উপনিবেশগুলো অনিয়মিত ভাঁজ শ্লেষ্মায় কোষগুলি সাজিয়ে তোলে। কোষগুলি গোলাকার বা ডিম্বাকৃতি, একক পাইরেণয়েডের সাথে ক্লোরোপ্লাস্ট জালের মতো।

সবচেয়ে বিশিষ্ট সদস্য হলো * [[বট্রিয়োকক্কাস ব্রুনিই]] *।

অন্যান্য প্রজাতি:

* * বি.প্রোটুবেন্স * ওয়েস্ট এবং জিএসএস ওয়েস্ট।

## তথ্যসূত্র

বিষয়শ্রেণী:ট্রেবৌসিওফিসিয়া জেনার
মনসা বারাণসী

**মনসা বারাণসী** একজন ভারতীয় মডেল এবং সৌন্দর্যের প্রতিযোগিতার শিরোনাম ধারক, যিনি ফেমিনা মিস ইন্ডিয়া ২০২০-এর মুকুট অর্জন করেছিলেন।  তিনি ২০২১ সালের শেষদিকে অনুষ্ঠিত হওয়া মিস ওয়ার্ল্ড ২০২১-এ ভারতের প্রতিনিধিত্ব করেন।

## প্রাথমিক ও শিক্ষা জীবন
মনসা গত ৮ বছর ধরে হায়দরাবাদের বাসিন্দা। তিনি হায়দরাবাদের ভাসাভি কলেজ অফ ইঞ্জিনিয়ারিংয়ে পড়াশোনা করেছেন এবং বর্তমানে একটি ফিনান্স সংস্থায় আর্থিক তথ্য বিনিময় বিশ্লেষক হিসাবে কাজ করেন। 

## বিবরণ
২০১২ সালে, মনসা ফেমিনা মিস ইন্ডিয়া তেলেঙ্গানা ২০১৯ প্রতিযোগিতায় অংশ নিয়েছিল, যেখানে তিনি রাষ্ট্রের প্রতিনিধিদের জন্য চূড়ান্ত  পর্যায়ে শীর্ষ -৩ এর  একজন হয়ে  উঠেছিলেন। ২০২০ সালে, তিনি ফেমিনা মিস ইন্ডিয়া তেলেঙ্গানা ২০২০ এর জন্য একই শিরোনামের জন্য অডিশন দিয়েছিলেন যা শেষ পর্যন্ত তিনি জিতেছিলেন। তিনি ফেমিনা মিস ইন্ডিয়া ২০২০ এর বিজয়ীতে তেলেঙ্গানা রাজ্যের প্রতিনিধিত্ব করেছিলেন। ২০২০সালের ১০ ফেব্রুয়ারি, তিনি মুম্বাইয়ের হায়াট রিজেন্সিতে বিদায়ী শিরোনামধারক সুমন রাও কর্তৃক ফেমিনা মিস ইন্ডিয়া ওয়ার্ল্ড ২০২০হিসাবে ভূষিত হন। প্রতিযোগিতার উপ-প্রতিযোগিতা অনুষ্ঠানের সময়, তিনি 'মিস রাম্পওয়াক' পুরস্কার জিতেছিলেন। 

### মিসওয়ার্ল্ড ২০২১
মনসা ২০২১ সালের শেষদিকে অনুষ্ঠিত হতে যাওয়া মিস ওয়ার্ল্ড প্রতিযোগিতার ৭০ তম সংস্করণে ভারতের প্রতিনিধিত্ব করবেন।

## তথ্যসূত্র

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় সুন্দরী প্রতিযোগিতা বিজয়ী
বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:তেলেঙ্গানার নারী মডেল
বিষয়শ্রেণী:হায়দ্রাবাদ, ভারতের নারী মডেল
বিষয়শ্রেণী:মিস ওয়ার্ল্ড ২০২১-এর প্রতিনিধি
বিষয়শ্রেণী:তেলুগু অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
লেঝিম

**লেঝিম** (लेझिम) বা লেঝিয়ুম হল একপ্রকার লোকনৃত্য যা প্রধানত ভারতের মহারাষ্ট্র রাজ্যে প্রচলিত।

লেঝিম বা লেঝিয়ুম নৃত্যশিল্পীরা নাচের সময় লেঝিম বা লেঝিয়ুম নামে ঝুনঝুনিযুক্ত একপ্রকার করতাল বা মন্দিরা জাতীয় ছোট একটি বাদ্যযন্ত্র ব্যবহার করে থাকে, মূলত বাদ্যযন্ত্রটির নাম থেকেই নৃত্যটির এরূপ নামকরণ করা হয়েছে। নৃত্যশিল্পীরা ধ্রুপদী নৃত্যের সময় এটি ব্যবহার করে থাকে। লেঝিম নৃত্যে সর্বনিম্ন ২০ জন নৃত্যশিল্পী অংশগ্রহণ করেন। এতে ঢোলকি নামে একটি ডঙ্কা বা ঢোল জাতীয় যন্ত্র প্রধান টঙ্কসঙ্গীত হিসাবে ব্যবহৃত হয়। নাচের সময় শিল্পীরা বর্ণিল পোশাক পরিধান করেন। নাচটি প্রায়শই মহারাষ্ট্রের স্কুল, সৈন্যবাহিনী এবং অন্যান্য সংস্থার শারীরিক দক্ষতার অনুশীলন হিসাবে ব্যবহৃত হয় কারণ এতে অনেকগুলো ক্যালিস্থেনিক গতিবিধি জড়িত এবং এটি বেশ শ্রমসাধ্য হতে পারে।

লেঝিমে নাচের চেয়েও বেশি থাকে শারীরিক অনুশীলন এবং কসরৎ। ঐতিহাসিকভাবে মহারাষ্ট্রের গ্রামগুলো এবং গুজরাটের কিছু অংশে নাচটির প্রচলিত কিছু ভিন্ন ধারা ছিল, তবে সেগুলো আজকাল খুব কমই ব্যবহৃত হয়। এক প্রকার লেঝিমে একটি ২.৫ ফুট লম্বা বাঁশের দণ্ডের সাথে একটি লোহার শিকল ব্যবহার করা হয়ে থাকে।

লেঝিম নাচ বিশেষত মহারাষ্ট্রের গ্রামীণ অঞ্চলগুলোতে জনপ্রিয়, যা প্রায়শই গণেশ উৎসব (গণেশ চতুর্থী), গ্রামীণ যাত্রা (ধর্মীয় মিছিল) ও স্কুলে শারীরিক অনুশীলনের অংশ হিসাবে চর্চা করা হয়। 

তিনটি প্রধান লেঝিম রয়েছে - মিলিটারি লেঝিম (বরোদরায় জনপ্রিয় এবং বেশিরভাগ ক্ষেত্রে প্রতিরক্ষার জন্য মার্শাল আর্ট বা রণকলা হিসাবে ব্যবহৃত হয়), তালথেক্যা এবং সামান্যজনন্ন। ১৯৮২ সালে দিল্লীতে নবম এশিয়ান গেমসে আন্তর্জাতিক দর্শকদের কাছে প্রথম লেঝিম পরিবেশনাটি উপস্থাপন করা হয়েছিল, যেখানে ৪০০ জন সেরা মহারাষ্ট্রীয় লেঝিমশিল্পী এই নৃত্য প্রদর্শন করেছিলেন। 

লেঝিম নৃত্যের সরঞ্জামাদির স্থানীয় নামগুলো হল  -

# লেঝিম- আনুমানিক দেড় ইঞ্চি কাঠের লাঠি (তোদন্না বাঁধলেলি) এবং আদকাভালেল্যা নামে একটি শিকল। শিকলে আঘাতের ফলে মন্দিরা বা করতালের শব্দের মতো একটি শব্দ সৃষ্টি হয় 
# হালাগি- একটি কারমাবাদ্য
# ঢাক- একটি সরু ঢাকি বা ডঙ্কা।
# করতাল

## আরো দেখুন

* ভারতীয় লোকনৃত্যের তালিকা

## তথ্যসূত্র

## বহিঃসংযোগ

* একটি লেঝিম পরিবেশনা(ভিডিও)

বিষয়শ্রেণী:মহারাষ্ট্রের সংস্কৃতি
বিষয়শ্রেণী:ভারতের নৃত্য
বিষয়শ্রেণী:ভারতের নাট্যকলা
বিষয়শ্রেণী:ভারতীয় লোকনৃত্য
দ্য মুভিং পিকচার ওয়ার্ল্ড

***দ্য মুভিং পিকচার ওয়ার্ল্ড*** ১৯০৭ থেকে ১৯২৭ সাল পর্যন্ত আমেরিকার প্রাথমিক চলচ্চিত্র শিল্পের একটি প্রভাবশালী বাণিজ্য পত্রিকা ছিল। এটি চলচ্চিত্র শিল্পে প্রভাব বিস্তারকারী একটি শক্তিশালী ম্যাগাজিন হিসেবে আবির্ভূত  ও সর্বোচ্চ প্রকাশনা ছিল। পত্রিকা হিসেবে এটি প্রায়শই চলচ্চিত্র প্রযোজনা সংস্থা সমূহের কাছে খবর প্রকাশের নিজ স্বাধীনতা পুনর্ব্যক্ত করতো।

## ইতিহাস
জেমস পেট্রি চামার্স, জুনিয়র (১৮৬৬-১৯১২) ম্যাগাজিনটির প্রতিষ্ঠাতা ছিলেন। ১৯০৭ সালের মার্চ মাসে *দ্য মুভিং পিকচার ওয়ার্ল্ড অ্যান্ড ভিউ ফটোগ্রাফার*  নামে নিউইয়র্ক শহর হতে পত্রিকাটির প্রকাশনা শুরু করেছিলেন।

১৯১১ সালে *ভিউ এবং ফিল্ম ইন্ডেক্স* এটির মালিকানা কিনেছিল।প্রকাশনার শুরুর সময় এটি চলচ্চিত্রের মান ও রুচি নিয়ে বিস্তারিত পর্যালোচনা করতো এবং প্রারম্ভিক দিনগুলিতে চলচ্চিত্রের কাহিনির বিষয়বস্তু নিয়ে আলোকপাত করতো। প্রকাশিত প্রতিবেদন অনুযায়ী ১৯১৪ সালের মধ্যে, এটির প্রায় ১৫০০০ কপির প্রচলন ছিল।

১৯২৭ সালের ডিসেম্বরে ঘোষণা করা হয়েছিল যে পত্রিকাটি *এক্সিহিবিটর'স হেরাল্ড*-এর সাথে একত্রিত হতে যাচ্ছে, যখন খবর প্রকাশিত হয়েছিল, তখন পত্রিকা দুইটির সম্মিলিত প্রচলন ১৬,৮৮১  হবে। পরবর্তীতে ১৯৩১ সালে, পুনরায় *[[মোশন পিকচার নিউজ|মোশন পিকচার নিউজের]]* সাথে সংযুক্ত হয়ে *[[মোশন পিকচার হেরাল্ড]]* নামে প্রকাশ হতো।

১৯১৬ হতে ১৯৪৮ পর্যন্ত *সিনে-মুন্ডিয়াল* শিরোনামের ম্যাগাজিনের একটি স্প্যানিশ ভাষার সংস্করণ প্রকাশিত হয়েছিল।

## চিত্রশালা

চিত্র:Tragedy Desert Wiki.jpg|আরেকটি প্রচ্ছদ
চিত্র:A Poor Wife MPW.jpg|একটি চলচ্চিত্রের বিজ্ঞাপন
চিত্র:Anita Stewart - Jan 1916 CM.jpg|সিনে-মুন্ডিয়ালের প্রচ্ছদ



## তথ্যসূত্র

## বহিঃসংযোগ

* *আর্কাইভ.ওআরজি-এর* মিডিয়া হিস্ট্রি ডিজিটাল লাইব্রেরিতে *[https://archive.org/search.php?query=moving%20picture%20world%20AND%20collection%3Amediahistory দ্য মুভিং পিকচার ওয়ার্ল্ড]* 
* ৩য় খণ্ড  (জুলাই-ডিসেম্বর ১৯০৮)
* ১৭শ খণ্ড, সংখ্যা ১–৬ (জুলাই ৫, ১৯১৩ - আগস্ট ৯, ১৯১৩)
* ২৫শ খণ্ড, সংখ্যা ৪–৬ (জুলাই ১৫, ১৯১৫ - আগস্ট ৭, ১৯১৫)

বিষয়শ্রেণী:১৯০৭-এ প্রতিষ্ঠিত
বিষয়শ্রেণী:১৯২৭-এ বিলুপ্ত
বিষয়শ্রেণী:মার্কিন যুক্তরাষ্ট্রের বিলুপ্ত ম্যাগাজিন
বিষয়শ্রেণী:নিউ ইয়র্ক সিটির ম্যাগাজিন
অমিতেন্দ্রনাথ ঠাকুর

**অমিতেন্দ্রনাথ ঠাকুর** ( ( ৯ অক্টোবর, ১৯২২ - ৭ ফেব্রুয়ারি, ২০২১) শান্তিনিকেতনের চীনা ভবনের অধ্যাপক এবং  প্রখ্যাত চিনাতত্ববিদ এবং কলকাতার ঠাকুর পরিবারের অবনীন্দ্রনাথ ঠাকুরের জ্যেষ্ঠ পৌত্র। 

## জন্ম ও সংক্ষিপ্ত জীবনী
ব্রিটিশ ভারতে ১৯২২ খ্রিস্টাব্দে র ৯ ই অক্টোবর কলকাতার ঠাকুর পরিবারের জন্ম অমিতেন্দ্রনাথের। পিতা অবনীন্দ্রনাথ ঠাকুরের জ্যেষ্ঠ পুত্র অলোকেন্দ্রনাথ  এবং মাতা দেবেন্দ্রনাথ- কন্যা সৌদামিনীর দৌহিত্রী পারুলদেবী। দ্বিতীয় বিশ্বযুদ্ধের সময়কালে জাপানিরা কলকাতায় (১৯৪২-৪৩) বোমা ফেললে নিরাপত্তার কারণে চলে আসেন শান্তিনিকেতনে।  ততদিনে অবশ্য তিনি বি.কম পাশ করেছেন। শান্তিনিকেতনের চীনা ভবনে শুরু করলেন পড়াশোনা।  শান্তিনিকেতনে পরিচিত হয়েছিলেন "বীরুদা" নামে।  চীনা ভবনের স্নাতক স্তরের অধ্যয়ন শেষে, চিনা ভাষা ও সাহিত্যে উচ্চ শিক্ষা লাভে চীন যাত্রা করেন। চিনের পিকিং বিশ্ববিদ্যালয় হতে  স্নাতকোত্তর ডিগ্রি লাভ করেন। এক বৎসর চীনা ভবনে অধ্যাপনার পর ভারত-চিন দ্বন্দ্বের সূত্রে চলে যান দেরাদুন ও পুণের ন্যাশনাল ডিফেন্স অ্যাকাডেমিতে চীনা ভাষা শিক্ষা দিতে। এখানে জেনারেল শঙ্কর রায় চৌধুরী তার ছাত্র ছিলেন। পরবর্তীতে পাঁচ বছর চীনা ভবনে কাটানোর পর ফুলব্রাইট স্কলারশিপ নিয়ে  এরপর এক বছরের জন্য চলে যান আমেরিকায় । এক বছর পর ফিরে আসেন চীনা ভবনে। পিএইচডি ডিগ্রি লাভ করেন। আনুমানিক খ্রিস্টপূর্ব চতুর্থ শতাব্দীতে রচিত প্রাচীনতম চিনা সাহিত্য, লাওৎসে-র লেখা ‘তাও-তে-চিং’ নিয়ে তার গবেষণার বিষয়বস্তু ছিল।    ১৯৬৬ খ্রিস্টাব্দে আবারও চলে যান আমেরিকায়।  মিশিগানের ওকল্যাণ্ড বিশ্ববিদ্যালে দীর্ঘ তেইশ বছরে অধ্যাপনা শেষে ফিরে আসেন শান্তিনিকেতনে ১৯৮৫ খ্রিস্টাব্দে। অধ্যাপনা করে অবসর গ্রহণ করেন এখানেই।  অবসর জীবনযাপনে কলকাতার সল্টলেকে নিজের বাসভবনে চলে আসেন পাকাপাকি ভাবে।
শান্তিনিকেতনের তপোবন চরিত্রের অবলুপ্তি ও ধীরে ধীরে  রাবীন্দ্রিক পরিবেশ হারিয়ে যাওয়া তাঁকে ব্যথিত করত। শান্তিনিকেতনের সেকাল ও একাল নিয়ে দীর্ঘ আলোচনা তিনি 'শান্তিনিকেতনের স্মৃতি" প্রবন্ধ  ব্যক্ত করেছেন। চিনা ভাষার চর্চা ছাড়া গল্ফ খেলতে ভালবাসতেন।  তার আত্মজীবনী "অমিত কথা"  মিতেন্দ্র গঙ্গোপাধ্যায়ের অনুলিখন প্রকাশিত হয়েছে। 

## জীবনাবসান
বার্ধক্যজনিত রোগে অমিতেন্দ্রনাথ ২০২১ খ্রিস্টাব্দের  ৭ ই ফেব্রুয়ারি ৯৯  বৎসর বয়সে কলকাতায় পরলোক গমন করেন। 

## তথ্যসূত্র

বিষয়শ্রেণী:১৯২২-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:কলকাতা জেলার ব্যক্তি
সিদ্ধলবক্কম

**সিদ্ধলবক্কম** দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি জনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি লোকালয়৷

## সাধারণ তথ্য
সিদ্ধলবক্কম তাম্বরম তালুকের অন্যতম উন্নতিকামী লোকালয়৷ এটি চেন্নাই আন্তর্জাতিক বিমানবন্দর থেকে ৭ কিলোমিটার দূরত্বে অবস্থিত৷ এটির ক্ষেত্রফল ২.৯৫ বর্গ কিলোমিটার এবং ২০১১ খ্রিস্টাব্দের তথ্যানুসারে এর জনসংখ্যা ছিলো ৩৭,৯০৬ জন৷ তাম্বরম স্যানাটোরিয়াম রেলওয়ে স্টেশন সিদ্ধলবক্কম থেকে ১০০ মিটার ও সিদ্ধলবক্কম হ্রদ থেকে ২০০ মিটারের মধ্যে অবস্থিত৷ এটি পল্লাবরম, ক্রোমপেট, চেলায়ুর, তাম্বরম স্যানাটোরিয়াম ও তাম্বরমের অতি নিকটে অবস্থিত৷ শেষ পরিসংখ্যান অনুসারে এটি ১৮ টি ওয়ার্ডে বিস্তৃত৷ ১৫ মিনিট হাঁটা দূরত্বে রয়েছে কার্তিকেয়কে উৎসর্গ করে নির্মিত কুমারন কুন্দ্রম৷

## হ্রদ

সিদ্ধলবক্কম হ্রদের অবস্থান ১২°৫৬'০২" উত্তর অক্ষাংশ ৮০°০৮'১০" পূর্ব দ্রাঘিমা এবং আয়তন ৫০ একর৷ পূর্বে এই হ্রদটি পার্শ্ববর্তী অঞ্চগুলির সেচকার্যের জলের উৎস হিসাবে ব্যবহৃত হতো৷

হ্রদটির উপস্থিতির কারণে প্রাকৃতিভাবে ভূজলতল অধিক, যা ২.৫০–৮ মিটারের মধ্যে ও টিডিএস-এর পরিমাণ ৪০০–৯০০ পার্টস পার মিলিয়ন৷

হ্রদটিতে নৌকা বাইচ ও হ্রদের চারিপাশে বাগান নির্মাণের পরিকল্পনা রয়েছে৷ বহু বছর ধরে বহুভাবে হ্রদের জমি দখলের বহু চেষ্টা করা হয়েছে৷ মাদ্রাজ উচ্চ আদালতে এই বিষয়ক বহু মামলা রয়েছে৷ আশা করা যায় মামলা নিষ্পত্তি হলে হ্রদের হারিয়ে যাওয়া জমি ফেরত পাওয়া যাবে৷

## জনসংখ্যার উপাত্ত

২০১১ খ্রিটাব্দে ভারতের জনগণনা অনুযায়ী সিদ্ধলবক্কমের মোট জনসংখ্যা ৩৭,৯০৬ জন, যেখানে ১৮,৯৪০ জন পুরুষ ও ১৮,৯৬৬ জন নারী৷ অর্থাৎ প্রতি হাজার পুরুষে ১০০১ জন নারীর বাস৷ মোট পরিবার সংখ্যা ৯,৯৬০ টি৷ ছয় বছর অনূর্ধ্ব শিশু সংখ্যা ৩,৭১০, যা মোট জনসংখ্যার ৯.৭৯ শতাংশ৷ সিদ্ধলবক্কমের মোট সাক্ষরতার হার ৯৪.২৩ শতাংশ, যেখানে পুরুষ সাক্ষরতার হার ৯৬.৬৬ শতাংশ ও নারী সাক্ষরতার হার ৯১.৮১ শতাংশ৷

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:চেন্নাইয়ের শহরতলি